Trupa <strong>DinUmbră</strong> şi <span style="text-decoration: underline;">Club Fabrica</span> va invită la concertul de lansare al celui de al 4-lea material din istoria trupei, albumul <em><strong>"Soul Of A Galaxy"</strong></em>, eveniment la care vor participa că invitaţi speciali trupele <strong>9.7 Richter</strong> și <strong>Deathrattle</strong>.

<em><strong>"Soul Of A Galaxy"</strong></em> reprezintă o nouă viziune asupra lumii înconjurătoare, o conştientizare a fiinţei raportată la univers şi un mesaj hotărât referitor la regăsirea acesteia în interior. Albumul este distribuit de către Universal Music şi poate fi achiziţionat de la următoarele link-uri:
<ul>
	<li>iTunes: <a href="http://smarturl.it/dinumbra-soul-itunes" target="_blank">http://smarturl.it/dinumbra-soul-itunes</a></li>
	<li>Google Play Download: <a href="http://smarturl.it/dinumbra-soul-googdl" target="_blank">http://smarturl.it/dinumbra-soul-googdl</a></li>
	<li>Qobuz (hifi): <a href="http://smarturl.it/dinumbra-soul-qobuz" target="_blank">http://smarturl.it/dinumbra-soul-qobuz</a></li>
</ul>
<strong>DinUmbră</strong> s-a înfiinţat în anul 1998, cu intenţia de a crea un stil nou în rockul românesc. Discografia trupei mai cuprinde un LP (<em><strong>“DinUmbra”</strong></em>, 2003) şi două EP-uri (<strong><em>“Haunted By Snails”</em></strong>, 2007, respectiv <em><strong>“Santandrei”</strong></em> 2011).

<img class=" wp-image-3017 alignright" src="http://definite.ro/_development/wp-content/uploads/2016/01/DinUmbra-mar-300x300.jpg" alt="DinUmbra-mar" width="349" height="349" />În cadrul concertului din seara de 2 martie, veţi putea asculta o mare parte din piesele de pe <em><strong>"Soul Of A Galaxy"</strong></em>, compoziţii nepublicate încă, precum şi cântece care au făcut de-a lungul timpului oameni fericiţi, măcar pentru o clipă.

<strong>DinUmbră</strong> (doom/death/dark metal)

Liviu Ustinescu - voce
Sebastian Buga - chitară
Cristian Stilpeanu - chitară
Sorin Tudor- bass
Mirel Cristea- tobe
<h4>Invitaţi Speciali:</h4>
<strong>9.7 Richter</strong> este una dintre puţinele promotoare ale genului heavy metal modern din România, cu o abordare diversificată, un sunet adus la zi şi influenţe atât clasice, cât şi contemporane. Cel mai nou release discografic al trupei, albumul <em><strong>"Ground Zero"</strong></em>, lansat în 2014 sub egida <em>Universal Music România</em>, s-a bucurat de aprecieri pozitive din partea presei de specialitate, fiind ales albumul anului la <em><strong>Maximum Rock Awards 2014</strong></em>. În ultimii doi ani, <strong>9.7 Richter</strong> a împărţit scena cu unele dintre cele mai mari nume ale metalului internaţional: <em><strong>Judas Priest, Helloween, Testament, Accept</strong></em> şi <em><strong>Tim "Ripper" Owens</strong></em>.

Într-un singur an de la formare, <strong>Deathrattle</strong> au scos primul lor album, <em><strong>"Minutes Before Death"</strong></em>, o adevărată furtună de riffuri pe sonorităţi speed/thrash piperată cu exuberanţa şi energia tinerilor componenţi. <strong>Deathrattle</strong> face parte din noul val de formaţii de thrash metal româneşti ce aduc omagiu giganţilor genului într-o formă plină de forţă şi agresivitate. Este un nume care promite mult şi merită urmărit în viitor.

<a href="https://www.facebook.com/events/193015371051421/" target="_blank">Eveniment pe Facebook.</a>