Pe 25 octombrie 1995 lua naștere una dintre cele mai iubite formații de muzică rock din România: <strong>Trooper</strong> aniversează azi <span style="text-decoration: underline;"><strong>21 de ani de existență</strong></span>. O istorie bogată, cu sute de concerte alături de nume de legendă ale rock-ului mondial (<strong>Iron Maiden, Judas Priest, Whitesnake, Scorpions, Europe, Nazareth, The Cult, Prodigy, Manowar</strong>), opt albume de studio, mai multe EP-uri.
<blockquote>Privind retrospectiv, Oscar, bassistul formației, a declarat: „De fiecare dată când mă gândesc la acești ani nu-mi vine să cred că acei puști care băteau mingea în fața blocului și orașul în lung și-n lat, au ajuns acum să aniverseze o viață împreună. Cred că este cel mai important lucru pe care l-am făcut în viețile noastre iar faptul că, prin muzica noastră, am ajuns să facem parte din viața atâtor oameni, este cea mai mare mulțumire și recunoaștere pe care o puteam primi.”</blockquote>
Pentru a sărbători cum se cuvine această frumoasă aniversare, <strong>Trooper</strong> a lansat cel de-al optulea album de studio, intitulat <em><strong>„În ziua a opta”</strong></em>, împreună cu <em>Academia Cațavencu</em>, cu doar o zi înainte de aniversare. Albumul a fost lansat într-o ediție limitată iar interesul publicului a fost major, în multe orașe din țară tirajul revistei epuizându-se în doar câteva ore.

<img class="aligncenter wp-image-5037" src="http://definite.ro/_development/wp-content/uploads/2016/10/Trooper-300x157.jpg" alt="trooper" width="650" height="341" />

<strong>Trooper</strong> se află în plin turneu de promovare a noului album, turneu care se va întinde până la jumătatea anului 2017 și va trece prin cele mai importante orașe din România:

28 octombrie - Botoșani – Chrome Bar
29 octombrie - Suceava - 31 Motors Pub
05 noiembrie - București – Club Quantic
26 noiembrie - Târgoviște - Fiord
02 decembrie - Constanța - Doors
03 decembrie - Mangalia - La Barbă Neagră
09 decembrie - Sibiu - R&amp;B Pub
10 decembrie - Petroșani
11 decembrie - Pitești - Hush
17 decembrie - Cluj Napoca – Hard Club
24 februarie - Brasov - Rockstadt
22 aprilie 2017 - Târgu Mures
22 iulie 2017 – Bistrița

Concertul de lansare a noului album al formației <strong>Trooper</strong>, <em><strong>„În ziua a opta”</strong></em>, va avea loc <span style="text-decoration: underline;">pe 5 noiembrie 2016, de la orele 20:00, în Club Quantic din București</span>. Pentru acest eveniment se pot achiziționa bilete din rețeaua magazinelor Eventim și online de pe <a href="http://www.eventim.ro">http://www.eventim.ro</a> și <a href="http://www.iabilet.ro">http://www.iabilet.ro</a> (<a href="https://www.iabilet.ro/bilete-trooper-lansarea-nou-album-in-ziua-a-opta-25999/">https://www.iabilet.ro/bilete-trooper-lansarea-nou-album-in-ziua-a-opta-25999/</a>). Prețul unui bilet este de 30 de lei. În ziua evenimentului un bilet va costa 50 de lei.