<p>Câştigătorii primei ediţii a festivalului concurs de muzică rock <em><strong>"Romanian Classic Rock Fest"</strong></em>, desfăşurat <span style="text-decoration: underline;">la Zalău, în perioada 12-13 iunie 2015</span>, au fost desemnaţi la finalul a două zile, în care fiecare trupă înscrisă a trebuit să interpreteze cinci piese, din care cel puţin două piese compoziții proprii.</p> <p>Astfel, după cum era de aşteptat, întrucât a fost şi favorita publicului, <span style="text-decoration: underline;">trupa <strong>Konthrast</strong> din Cluj Napoca a obţinut premiul I</span>, <span style="text-decoration: underline;">premiul al II-lea a revenit trupei <strong>AltFive</strong></span>, tot din Cluj Napoca, <span style="text-decoration: underline;">iar premiul al III-lea a fost câștigat de formația <strong>Empty Dreams</strong></span> din Reghin.</p> <p><img class=" alignright size-full wp-image-1027" style="margin-left: 10px; margin-bottom: 10px; float: right;" src="http://definite.ro/_development/wp-content/uploads/2015/06/Konthrast.jpg" alt="Konthrast" width="366" height="172" /></p> <p>Trupa <strong>Konthrast</strong> a cucerit publicul zălăuan atât prin prestaţia live şi prin felul în care au ştiut să interacţioneze cu spectatorii, cât şi prin piesele abordate, preferata publicului fiind <em>"Vulturul Hoinar“</em>. Solistul Albert Manz și bateristul Istvan Lakadat au pus bazele proiectului de Hard Rock/Heavy Metal la începutul anului 2014 (artiștii cunoscându-se deja prin aventura muzicală alături de trupa <em><strong>Messenger</strong></em>, unde au fost colegi la începutul anilor ’90). Ulterior, acestora li s-au alătură chitaristul Emil Linczing, basistul Cristi Răchiteanu și pianistul Attila Nemeth Balogh. Stilul abordat de grup este un rock melodic, cu spectru larg, pentru toate categoriile de vârstă.</p> <p>Festivalul, organizat de <em>Asociaţia Culturală Ataria</em>, condusă de Nelu Brîndea, s-a adresat trupelor sau/şi artiştilor aflaţi la început de drum care abordează genurile clasice de rock melodic, şi s-a desfăşurat prin intermediul unui proiect finanţat din bugetul local al Municipiului Zalău.</p> <p>Deşi, iniţial, au fost înscrise şase trupe, respectiv: <strong>Defender</strong> din Târgu Mureş, <strong>Konthrast</strong> din Cluj Napoca, <strong>Empty Dreams</strong> din Reghin, <strong>AltFive</strong> – Cluj Napoca, <strong>High</strong> din Oradea şi <strong>Old Beat</strong> din Şimleu Silvaniei, trupa din Târgul Mureş nu a mai reuşit să ajungă la festival.&nbsp;</p> <p>Nelu Brîndea a ţinut să aprecieze şi implicarea elevilor <em>şcolii de Rock din Zalău</em> la organizarea festivalului de rock, eveniment ce a adunat un public colorat şi variat, atât ca preferinţe muzicale, cât şi ca vârstă, care i-au răsplătit cu aplauze pe cei care nu numai că au organizat festivalul, dar le-au şi oferit un concert adevărat sâmbătă, 13 iunie, în închiderea acestuia.<br />Membrii trupei <strong>Ataria</strong> şi organizatorii festivalului sunt: Nelu Brîndea – chitară solo şi voce, Gabi Cuceu – tobe, Ovidiu Grecu – chitară bass, Călin Iordache – chitară ritmică, Romeo Ciumărnean – clape.</p> <p style="text-align: right;">Sursa: <a href="http://www.salajulpursisimplu.ro/trupa-konthrast-din-cluj-napoca-castigatoarea-primei-editii-a-romanian-classic-rock-fest/" target="_blank">Sălajul pur și simplu</a></p>