<p>În săptămâna <em><strong>ARTmania Festival</strong></em> (27 iulie - 2 august 2015)&nbsp;va avea loc competiția <strong>Global Battle Of The Bands</strong> și un concert <strong>An Theos</strong>, alături de evenimentele alternative care se pregătesc pentru fanii festivalului. Săptămâna <em><strong>ARTmania Festival</strong></em> prezintă o serie de evenimente alternative, de la vizite la muzee, expoziții, seri de lecturi poetice, ateliere și petreceri tematice, programul complet urmând a fi comunicat în perioada următoare. Festivalul promovează și în acest an evenimente culturale derivate din cultura rock, sub deviza <em>"10 ani de ARTmania Festival"</em>.&nbsp;</p> <p><em><strong><img class=" alignright size-full wp-image-1013" style="margin-left: 10px; float: right;" src="http://definite.ro/_development/wp-content/uploads/2015/06/ARTMANIA-FOTO.jpg" alt="ARTMANIA-FOTO" width="336" height="224" />Festivalul ARTmania</strong></em> atrage în fiecare an mii de turiști la Sibiu și se află într-o permanentă dezvoltare și adaptare, organizând la aniversarea de zece ani principalele concerte internaționale în Piața Mare, cu acces gratuit, în zilele de vineri și sâmbătă, 31 iulie și 1 august 2015. Piața Mare, principalul obiectiv turistic al cetății medievale pentru publicul festivalului, este locul unde au concertat în ultimii nouă ani cele mai frumoase proiecte muzicale din universul muzicii Rock și Metal.</p> <p>Programul concertelor din Piața Mare va urma structura clasică cu <span style="text-decoration: underline;">trei formații internaționale pe seară</span>, <span style="text-decoration: underline;">începând de la orele 19:00</span>.&nbsp;<em><strong>Apocalyptica,&nbsp;Anathema,&nbsp;Saturnus,&nbsp;Clan of Xymox</strong></em>&nbsp;și&nbsp;<em><strong>Enemy of Reality</strong></em>&nbsp;sunt principalele formații confirmate pentru Sibiu, patru dintre ele concertând pentru prima dată la festival.&nbsp;</p> <p><em><strong>Apocalytica</strong></em>&nbsp;live e în premieră pe scena <em><strong>ARTmania</strong></em> <span style="text-decoration: underline;">sâmbătă, 1 august 2015</span>. Încă de la preluările epice <em>"Enter Sandman", "The Unforgiven"</em> şi <em>"Nothing Else Matters"</em> ale celor de la <em><strong>Metallica</strong></em> sau <em>"Refuse/Resist"</em> de la <em><strong>Sepultura</strong></em>, şi-au demonstrat talentul de reorchestrare lăsând profunzimea pieselor intactă şi au creat un nou sound de negăsit în istoria muzicală metal.&nbsp;</p> <p><span style="text-decoration: underline;">Miercuri 29 iulie, la Hard Rock Cafe Sibiu</span>, formația de epic-folk-metal&nbsp;<strong>An Theos</strong>&nbsp;a pregătit un show live, parte din turneul european din vara acestui an și o revenire la <em><strong>ARTmania Festival</strong></em>.&nbsp;</p> <p><em><strong><img class=" alignright size-full wp-image-1014" style="margin-left: 10px; float: right;" src="http://definite.ro/_development/wp-content/uploads/2015/06/GBOB-SB.jpg" alt="GBOB-SB" width="336" height="439" />Global Battle Of The Bands&nbsp;(GBOB)</strong></em>, cea mai mare competiție la nivel mondial pentru formații cu propriile lor piese live, ajunge&nbsp;în premieră&nbsp;<span style="text-decoration: underline;">la Sibiu, joi 30 iulie, la Oldies Pub</span>,&nbsp;Semifinala&nbsp;<em><strong>GBOB</strong></em>&nbsp;fiind integrată pentru prima dată în <em><strong>Festivalul ARTmania Sibiu</strong></em>.&nbsp;</p> <p><em><strong>Semifinala GBOB ARTmania</strong></em>&nbsp;este deosebită din mai multe motive:&nbsp;</p> <ul> <li>este singura&nbsp;Semifinală <em><strong>GBOB</strong></em>&nbsp;din România organizată în cadrul unui festival;&nbsp;</li> <li>este o premieră pentru Sibiu; deși s-au organizat 5 ediții <em><strong>GBOB România</strong></em> în trecut, este prima dată când se organizează o&nbsp;<em><strong>Semifinală GBOB&nbsp;la Sibiu</strong></em>&nbsp;</li> <li>fiind prima asociere de branduri pentru <em><strong>GBOB România</strong></em>, etapa aceasta a concursului se numește&nbsp;<em><strong>Semifinala GBOB ARTmania</strong></em></li> </ul> <p>Grupurile muzicale înscrise la&nbsp;<em><strong>Semifinala GBOB ARTmania</strong></em>&nbsp;sunt:</p> <ul> <li><strong>The Angels Kill the Pirates</strong>&nbsp;(Brașov)</li> <li><strong>F.A.N.</strong>&nbsp;(Brașov)</li> <li><strong>Hybrid Symphony</strong>&nbsp;(Sighetul Marmației)</li> <li><strong>Nuvijan</strong>&nbsp;(Brașov)</li> <li><strong>Ringtone</strong>&nbsp;(Brașov)</li> </ul> <p>Pot participa maxim 18 formații într-o etapă.&nbsp;<span style="text-decoration: underline;"><strong>Mai sunt 13 locuri disponibile pentru această Semifinală.</strong></span></p> <p>Înscrierea este GRATUITĂ prin completarea unui formular pe pagina site-ului:</p> <p><a href="http://www.gbob.com/battle-national.html/romania" target="_blank" rel="noreferrer">http://www.gbob.com/battle-national.html/romania</a></p> <p>Dacă la&nbsp;<em><strong>Posada Rock 2014</strong></em>&nbsp;au ajuns în semifinală, iar la&nbsp;<em><strong>Rock'N'Iasi Metal 2014</strong></em>&nbsp;s-a clasat pe locul 5,&nbsp;<strong>Hybrid Symphony</strong>&nbsp;se înscrie la&nbsp;<em><strong>Semifinala GBOB ARTmania</strong></em>, cu dorința de a se califica în finala națională din 2015. Luând locul 3 la&nbsp;<em><strong>Semifinala GBOB Transilvania 1</strong></em>&nbsp;(în 21 martie, la&nbsp;Cluj), regulamentul concursului permite ca formația să revină în altă Semifinală, având șanse reale de calificare la Finala națională.&nbsp;<strong>Hybrid Symphony</strong>&nbsp;devine prima formație din concursul&nbsp;<em><strong>GBOB România</strong></em>&nbsp;care profită de această regulă.</p> <h4>Cum se împarte backline-ul</h4> <p>Mai ții minte când educatoarea de la grădiniță îți spunea că trebuie să împarți jucăriile cu ceilalți copii? Folosirea aceluiași BACKLINE în cadrul unui festival sau concurs înseamnă același lucru.&nbsp;</p> <p><strong>Ce înseamnă&nbsp;Backline?</strong>&nbsp;Backline-ul include tot necesarul tehnic (setul de tobe, amplificatoarele/stațiile sau cabinetele de chitară și de bas, stativele de microfon, stative de cinele, șamd) pentru o formație care urmează să cânte electric sau acustic și amplificat - pe o scenă.</p> <p><strong>De ce nu putem folosi instalația noastră de sunet?</strong>&nbsp;Unele formații au posibilitatea să își achiziționeze propriile amplificatoare și se obișnuiesc cu un anumit sunet - al lor - pe sculele care le aparțin; alte formații nu se bucură de aceleași condiții într-o sală de repetiție închiriată. În scenariul unui festival sau concurs în care mai multe formații de diverse stiluri muzicale cântă pe aceeași scenă, este cumva logic ca toate să folosească aceeași instalație de sunet ca să nu se piardă timp suplimentar la schimbul dintre formații. Publicul deasemenea nu are timp să se plictisească așteptând cablarea noilor scule și altă probă de sunet. În unele cazuri treaba asta înseamnă și o economie de timp, stres și bani și pentru formații.&nbsp;</p> <p><strong>Când vă cerem riderul tehnic, este important să specificați ce v-ați dori să găsiți pe scenă, dar în același timp trebuie să fiți adaptabili</strong>.&nbsp;<em><strong>Asociația Sunetul Muzicii</strong></em>&nbsp;se află la prima ediție cu concursul&nbsp;<em><strong>GBOB România</strong></em>&nbsp;și în lipsa unui sponsor pentru toate etapele, depindem în primul rând de cluburile care sunt dispuse să găzduiască semifinalele în orașele lor. Depindem la rândul nostru de instalația de sunet oferită de club.&nbsp;</p> <p><strong>Ce putem aduce noi?</strong>&nbsp;Formațiile înscrise în concurs la <em><strong>GBOB România</strong></em> își pot aduce propriile instrumente muzicale (chitare), pedale de efect, cabluri, microfoane de voce, premier, pedală de tobă mare, cinele, șamd. Este bine dacă se mai aduc corzi suplimentare de schimb, cabluri, bețe de tobă și anumite rechizite tehnice de care știți că veți avea nevoie, cum ar fi bandă adezivă, briceag sau patent.&nbsp;</p> <p><strong>Cum se poate face schimbul cât mai eficient între formații?</strong>&nbsp;Este important să ajungi din timp la locație și pentru ședința de după-masă cu artiștii (<span style="text-decoration: underline;">în general, stabilim ora ședinței la 17.00, la club</span>) și pentru a urca pe scenă (timpii programului se stabilesc în timpul tragerii la sorți și <span style="text-decoration: underline;">e bine să ajungi la club cu 30 minute înainte de ora anunțată</span>, în cazul situației că o formație se retrage în mod surprinzător din program, cum s-a întâmplat la Oradea în ultimul moment).&nbsp;</p> <p>Folosirea BACKLINE-ului de către toate formațiile economisește din timp, dar apar alte situații inerente organizării și situații imprevizibile care pot crea un decalaj al programului (am pățit-o cu proba de sunet întârziată cu o formație care s-a folosit de probă pentru o repetiție generală în formula completă de scenă!). Sosirea la locație înainte de ora stabilită ne ajută pe toți să găsim soluții situațiior neașteptate și să evităm amânări nedorite în program. Se poate să existe o situație unde tu poți ajuta un coleg din altă formație cu aranjarea pe scenă - iar la rândul tău poate vei fi și tu ajutat dacă te vei afla în aceeași situație când îți vine rândul să urci pe scenă!</p> <h4>Citat</h4> <blockquote> <p>Vești bune! Suntem confirmați la Out of Doors Fest, în vara asta, pe 25 iulie, la Costinești. Se pare că, după ce vom cânta la Padina Fest, pe 23 iulie, ne vom face imediat bagajele și vom pleca de la munte la mare. It's gonna be an awesome summer!&nbsp;-&nbsp;The Purple Dandies</p> </blockquote>