După o pauză conjuncturală, <strong>White Walls</strong> revine cu un nou material, acompaniat de videoclip. Piesa se intitulează "<em>Death Follows Me</em>" și este primul produs de studio scos de constănțeni din 2013, când au lansat LP-ul <strong>"<em>Escape Artist</em>"</strong>. Materialul marchează și prima înregistrare cu Andrei Ilie (tobe – ex-<strong>Days Of Confusion</strong>), care l-a înlocuit în live-uri pe Marian Mihăilă începând cu 2015.

<img class="wp-image-4620 size-full aligncenter" src="http://definite.ro/_development/wp-content/uploads/2016/08/WhiteWalls-MRF.jpg" alt="WhiteWalls-MRF" width="500" height="279" />
<blockquote>„"<em>Death Follows Me"</em> este o piesă a cărei geneză a avut loc acum câțiva ani și a constat inițial într-un demo al lui Dasu (chitară), peste care am înregistrat niște linii de voce. După tragedia de la Colectiv, care l-a smuls dintre noi, printre prea mulți alții, pe <em>Tudor Golu</em>, chitaristul <strong>Axial Lead</strong>, alături de care urma să cântăm în turneu, am avut câteva întâlniri "heart to heart" și am decis că este foarte important pentru noi, ca dacă ieșim din nou la suprafață, atunci să o facem cu un material nou", a declarat Eugen (voce).</blockquote>
<blockquote>Dasu (chitară): „Melodia aduce niște sunete noi pentru <strong>White Walls</strong> și suntem foarte fericiți că avem ocazia să le cântăm. <em>"Death Follows Me"</em> este o piesă despre entropie și sună ca atare. La ultimul riff scade temperatura în "venue" cu 7-8 grade. E binesss."</blockquote>
<em>„Death Follows Me"</em> va fi lansată, alături de videoclipul aferent, <span style="text-decoration: underline;">pe 15 Octombrie</span> în cadrul <em><strong>MAXIMUM ROCK FESTIVAL</strong></em> <span style="text-decoration: underline;">de la Arenele Romane din București</span>.

<strong>White Walls</strong> nu se află, însă, la prima apariție la <em><strong>Maximum Rock Festival</strong></em>. În 2013, aceștia au participat la o altă ediție indoor a festivalului, unde au fost prezenți alături de alte nume „grele" precum <strong>My Dying Bride, Leaves' Eyes, Samael, Atrocity si The 69 Eyes </strong>și mulți alții.

Venită de la malul Mării Negre, trupa constănțenă de Dynamic Progressive Metal a fost înființată în 2009, construindu-și treptat o reputație marcantă pe scena rock/metal românească, odată cu LP-ul de debut <em><strong>„Mad Man Circus"</strong>. </em>De-a lungul timpului, aceasta a câștigat diferite premii la competițiile românești, printre care <em><strong>Stufstock Newcomers</strong></em> (locul I), <em><strong>Maximum Rock</strong></em> – Suport Pentru Underground (locul III) sau <em><strong>Romanian Global Battle of The Bands Finals</strong></em>, câștigând locul I și reprezentând apoi România la <em><strong>GBOB World Finals</strong></em> din Kuala Lumpur.

<strong>Deftones</strong>, <strong>The Ocean, East Of The Wall, Blind Guardian</strong> sunt doar câteva din numele internaționale alături de care băieții de la <strong>White Walls</strong> au împărțit scena și au cântat. Bineînțeles, aceștia au cântat și alături de formații cunoscute și în vogă ale scenei românești, printre care <strong>Trooper, Luna Amară, Kumm, Byron, E.M.I.L., OCS </strong>și<strong> Implant Pentru Refuz</strong>.

<img class="aligncenter wp-image-4621 size-full" src="http://definite.ro/_development/wp-content/uploads/2016/08/MRF-banner.jpg" alt="MRF-banner" width="441" height="167" />

<em><strong>MAXIMUM ROCK FESTIVAL</strong></em> revine cu o nouă ediție care se va desfășurea <span style="text-decoration: underline;">în perioada 14-15 octombrie 2016 la Arenele Romane din București</span>. Printre numele care vor urca pe scenă se numără <strong>KAMELOT, MOONSPELL, SERENITY</strong> și multe altele.

Dacă nu ați achiziționat deja un abonament, vă reamintim că este disponibilă o nouă ofertă pentru toți cei care vor să vină la festival însoțiți de cineva. Astfel, dacă veniți alături de un prieten, puteți cumpăra două abonamente la prețul de <strong>215 lei</strong>, economisind astfel o parte din sumă.

Restul abonamentelor se pot cumpăra online pe <strong> <a href="http://www.ambilet.ro/">www.AmBilet.ro</a>, <a href="https://www.iabilet.ro/">www.IaBilet.ro</a>, </strong>dar și în rețeaua<strong> <a href="http://www.eventim.ro/ro/">Eventim.ro</a> </strong>(Magazinele Germanos, Orange, Vodafone, Domo și librăriile Cărturești și Humanitas)<strong> </strong>la prețul de 115 lei, urmând ca în perioada următoare să coste 125, respectiv 135 lei în timpul festivalului.

Eveniment organizat de <em><strong>Promusic Events</strong></em> și <em><strong>Maximum Rock</strong></em>, susținut de <a href="https://www.facebook.com/CiucPremium/?fref=ts">CiucPremium</a>, <a href="https://www.facebook.com/samburesti/?fref=ts">Domeniile Sâmburești</a>.

Event Facebook: <a href="https://www.facebook.com/events/1563200697311092/">Maximum Rock Festival / Arenele Romane, Bucuresti, 14-15.10.2016</a>