<p><strong>GIS</strong> reprezintă iniţialele numelui <em>Ghiurca Ilarie Sorin</em>, adică numele complet al artistului.&nbsp;S-a născut în judeţul Mureş, România, la data de 5 noiembrie 1970.&nbsp;</p> <p><img class=" alignright size-full wp-image-1209" style="margin-left: 10px; float: right;" src="http://definite.ro/_development/wp-content/uploads/2015/09/GiS.jpg" alt="GiS" width="284" height="284" />Formarea să ca instrumentist a început la vârstă de 11 ani, când a început să studieze vioara timp de 2 ani, după care, la vârstă de 13 ani îşi îndreaptă atenţia către un alt instrument şi anume chitara. Înnebunit după muzica lui <em><strong>Elvis Presley</strong></em>, învaţă primele acorduri muzicale inspirat de melodiile regelui rock and roll-ului. Tot datorită acestuia, face cunoştinţă şi cu muzica gospel, ceea ce duce la dezvoltarea culturii muzicale a artistului.</p> <p>La vârstă de 15 ani a pus bazele primei trupe cu care explorează şi alte zone din muzica rock, descoperind astfel hard-rock-ul şi heavy-metal-ul. Impulsionat de noile sonorităţi descoperite, încearcă să compună pentru prima dată şi, bineînţeles, cu o oarecare timiditate, câteva cântece pe care le include în playlist-ul trupei, alături de alte cover-uri. Urmează o serie de show-uri, precum şi participarea la diferite festivaluri de gen din ţară. Asta se întâmplă până în anul 1995, când, auzind din întâmplare în maşina unui prieten un cântec semnat de <em><strong>Joe Satriani</strong></em>, rămâne extrem de impresionat de sound-ul de chitară şi de puterea mesajului transmis. Apare, astfel, ideea unui proiect solo care să-i reflecte abilităţile şi cunoştinţele muzicale.</p> <p>În anul 2002 se alătură băieţilor de la <em><strong>Bridge Boys</strong></em>, o trupă rock, alături de care a rămas până în anul 2007, an în care au avut loc primele înregistrări demo pentru proiectul solo. Acestea au luat o formă acceptabilă abia la finele anului 2011, când încep imprimările pentru primul album din cariera sa artistică, intitulat <em><strong>"Electric Blue"</strong></em>. Albumul este finalizat în vara anului 2013, apare sub pseudonimul <strong>GIS</strong>, iar lansarea lui are loc abia în luna ianuarie 2014.</p>