<strong><img class="size-medium wp-image-4648 alignright" src="http://definite.ro/_development/wp-content/uploads/2016/08/AfisPasareaRock-214x300.jpg" alt="AfisPasareaRock" width="214" height="300" />Pasărea Rock</strong> lansează primul său album muzical, <strong>"<em>Legenda"</em></strong>, în cadrul unui <span style="text-decoration: underline;">format unic la nivel european</span> și special creat pentru a surprinde publicul.

Mircea Baniciu, Ovidiu Lipan Țăndărică, Josef Kappl, Nicu Patoi și Sorin Voinea promit o experiență de neuitat pentru spectatori. Tematica evenimentului aduce în actualitate tradițiile românești, iar spectacolul urmează să aibă loc <span style="text-decoration: underline;">pe 23 septembrie 2016, la arena </span><em><span style="text-decoration: underline;">Basme cu Cai</span>,</em> din Șoseaua Chitilei.

Albumul <strong>"<em>Legenda"</em></strong> este esența existenței unei trupe prezentă pe piața muzicii românești de doi ani și jumătate, fiind rodul muncii consecvente și reprezântând renașterea genului muzical, cu influențe din folclorul românesc și cel balcanic.
<blockquote>„<strong>Pasărea Rock</strong> împletește stilul muzical al anilor ‘70 cu influențele moderne și ne bucurăm că prin muzica noastră am atins iubitori ai rockului de toate vârstele. Ne mândrim să descoperim adolescenți care vin la concertele noastre și savurează muzica pe care o cântăm cu plăcere de-o viață”, a declarat Mircea Baniciu.</blockquote>
<blockquote>„În ultimii doi ani și jumătate de existență a trupei, am realizat foarte multe lucruri deosebite. N-am stat pe loc, ci am muncit consecvent și roadele încep să se vadă: lansăm primul album muzical <strong>Pasărea Rock</strong>, completat de turneul de promovare în peste 10 orașe ale țării. Prin<em> <strong>"Legenda"</strong></em> vrem să aducem o schimbare în domeniu, într-o vreme în care muzica e lipsită de conținut și mesaj”, a completat Josef Kappl.</blockquote>
<blockquote>„Am crescut și ne-am format pe ritmuri de rock, iar acum e timpul să dăm înapoi ceva din ce am primit și să formăm generațiile care vor duce tradiția mai departe. Prin <strong>"<em>Legenda"</em></strong> ne propunem să aducem în fața publicului un album rock de esență tare”, a conchis Ovidiu Lipan Țăndărică.</blockquote>
Organizatorii pregătesc un spectacol inedit și incitant, care se va desfășura pe fondul unor efecte speciale, cascadorii și proiecții, realizate într-un decor de film și menite să transmită publicului spiritul <strong>Pasărea Rock</strong>. În arena amenajată de<em> Basme cu cai, </em>spectatorii vor fi transpuși într-o atmosferă medievală, de poveste, membrii formației urmând să fie protagoniștii unor scene care amintesc de haiducii de odinioară.

Accesul va putea fi făcut începând cu ora 19:00, iar concertul este programat la 20:00, astfel că amurgul va întregi spectacolul.

Biletele se pot achiziționa de pe site-ul <a href="http://www.basmecucai.ro/">basmecucai.ro</a> și <a href="http://www.iabilet.ro/">iabilet.ro</a>, dar și din magazine fizice, mai multe detalii fiind disponibile pe pagina de Facebook <a href="https://www.facebook.com/BaniciuKapplLipan/?fref=ts">Pasărea Rock</a>. Doritorii pot alege din mai multe tipuri de tichete: 150 lei (categoria a II-a), 200 de lei (categoria I, în primele rânduri) și 300 de lei la categoria VIP, unde locurile vor fi disponibile la mese, în arenă, în preț fiind incluse un platou haiducesc și întâlnirea cu artiștii în backstage.

Totodată, e util de știut că organizatorii facilitează transportul pentru deplasarea spectatorilor, atât la dus, cât și la întors, punctul de plecare către spectacol fiind în zona Piața Chibrit.
<h4>Despre<strong> Pasărea Rock         </strong></h4>
<strong>Pasărea Rock</strong> este un proiect lansat pe piața muzicală din România în martie 2014. Ajunşi la vârsta maturităţii artistice, Mircea Baniciu, Josef Kappl și Ovidiu Lipan Țăndărică au înţelepciunea de a nu se rupe de trecut, ci de a căuta în experienţa comună a tinereţii puterea şi forţa de a duce mai departe o poveste care a făcut legendă, povestea trupei care i-a consacrat, <strong>Phoenix</strong>. Proiectul este întregit de Sorin Voinea și Nicu Patoi.

De la înființare, trupa a lansat șapte melodii, două EP-uri și un videoclip, iar turneele susținute de <strong>Pasărea Rock</strong> anul trecut au confirmat, la nivel național, succesul proiectului.

Repertoriul Pasărea Rock include compozițiile originale precum "<em>Praznic năprasnic", "Călușandra", "Pasărea Calandrinon", "Legenda", "Epitaf", "Zoreaua"</em>, piese din prima operă rock-simfonic<em> <strong>"Meșterul Manole"</strong></em>, cum ar fi<em> "Pe Argeș în jos"</em> sau "<em>Rugăciune către Domnul"</em> și hituri binecunoscute interpretate de Mircea Baniciu, "<em>Hanul ulciorului nesecat"</em> sau "<em>Eșarfă în dar"</em>.