<p><strong>Bodark</strong>&nbsp;a dezvăluit numele noului album, care va fi lansat la începutul lui 2016.</p> <p>Follow-up-ul lui <em><strong>"Pot"</strong></em> este intitulat <em><strong>"UMANIAC"</strong></em> şi face referire la dualitatea fiinţei umane. Iată ce au spus trupeţii despre alegerea denumirii:</p> <blockquote> <p>"Numele discului rezumă cel mai bine mesajele tuturor pieselor de pe album. <em><strong>UMANIAC</strong></em> este o combinaţie între 'uman' şi 'maniac' şi reprezintă lupta dintre latura naturală, imperfectă a omului şi cea obsesivă, care caută în permanentă perfecţiunea. În plus, numele subliniază încăpăţânarea noastră de a crede în oameni, indiferent de natura, culoarea, naţionalitatea sau religia lor".</p> </blockquote> <p><strong><img class=" alignright size-full wp-image-1248" style="margin-left: 10px; float: right;" src="http://definite.ro/_development/wp-content/uploads/2015/09/Bodark-Poza-Noua.jpg" alt="Bodark-Poza-Noua" width="338" height="219" /></strong></p> <p>Albumul se adresează unui public mai larg, este mai experimental (conţine elemente de hip-hop, beneficiază orchestral de prezenţa viorilor, a violoncelului, a pianului) şi tratează tema omului imperfect, dar frumos în simplitatea lui.</p> <p>Pe partea de producţie, <strong>Bodark</strong> a cooptat două nume importante ale scenei româneşti şi internaţionale: <em>Mihai Tivadar</em> (<em><strong>MT Sound Grenoble/ Dirty Shirt</strong></em>) îşi va asuma rolul de producător şi se va ocupa şi de mixaj, în timp ce <em>Adam Whittaker</em> (<em><strong>Space Ray Music</strong></em>) va desăvârşi discul cu mixajul final şi mastering.</p> <p>Vali Mihnea, solistul formaţiei, a descris direcţia noului album. Acesta va avea un sound cu precădere alternativ, spre deosebire de precedentul, care s-a axat mai mult pe rock clasic.</p> <blockquote> <p>"Dacă pe albumul precedent bălanţa între alternative/rock clasic, înclină mai mult către rock clasic, piesele noi sună mult mai alternative. Per total poate fi considerat mai "vesel", dar avem atât piese "light" cum e <em>"Erou"</em>, avem şi piese mai dure şi energice, cum cel mai probabil va fi următorul nostru single."</p> </blockquote>