<strong>Dirty Shirt</strong>, una din cele mai cunoscute și îndrăgite formații de c<em>rossover folkcore metal, </em>s-a întors de curând dintr-un scurt turneu susținut peste hotare, care a avut loc luna aceasta în câteva regiuni din Franța.

Cum Franța a fost mereu „a doua casă” pentru trupa maramureșeană, experiența concertelor susținute a fost și ea una deosebită, cu un public care i-au întâmpinat pe aceștia cu brațele deschise:
<blockquote>„Săptămâna trecută am avut un mini-turneu în Franța și Belgia și putem spune că Franța este clar a două casă a trupei, astfel că am ajuns să ne facem un mic „nume” în underground-ul francez. Asta s-a văzut atât prin publicul prezent, cât și prin faptul că pe lângă cluburi, am avut concerte în săli inaccesibile în trecut precum Ninkasi Lyon sau Le Rat’s Puget s/Argens. Așa cum ne-am așteptat, a fost o experiență extraordinară, atât uman, cât și muzical. Am cunoscut lume faină, trupe excelente și am avut un public foarte primitor. Însă ne apropiem de sfârșitul turneului <em><strong>„Dirtylicious Tour 2016”</strong></em>, iar evenimentul din Fabrica este unul important pentru noi. Abia așteptăm să ne revedem cu publicul din București și suntem siguri că va fi o seară de neuitat!” , a declarat <strong>Mihai Tivadar</strong>.</blockquote>
În același timp, <strong>Dirty Shirt</strong> se pregătește  de încheierea turneului lor național pentru promovarea ultimului album <em><strong>„Dirtylicious”</strong></em> (2015), urmând să susțină ultimul lor turneu în București de anul acesta <span style="text-decoration: underline;">pe 26 noiembrie în club Fabrica</span> (Invitați: <strong>Mindcage Escape</strong>).

<img class="aligncenter wp-image-5525" src="http://definite.ro/_development/wp-content/uploads/2016/11/cover-Dirty-Shirt-si-Mindcage-Escape-300x114.jpg" alt="cover-dirty-shirt-si-mindcage-escape" width="650" height="246" />

Albumul <em><strong>„Dirtylicious”</strong></em> poate fi ascultat acum și pe BandCamp aici: <a href="https://dirtyshirt.bandcamp.com/album/dirtylicious-2015">https://dirtyshirt.bandcamp.com/album/dirtylicious-2015</a>

Biletele se găsesc în număr limitat de 300 de bucăți și pot fi achiziționate online exclusiv pe <a href="http://www.ambilet.ro/">http://www.ambilet.ro/</a> la prețul de 35 lei (sold out), 45 lei și 55 lei în ziua concertului.
Event: <a href="https://www.facebook.com/events/1050450135032452/?ref=1&amp;action_history=%5B%7B%22surface%22%3A%22permalink%22%2C%22mechanism%22%3A%22surface%22%2C%22extra_data%22%3A%5B%5D%7D%5D">Dirty Shirt – Dirtylicious 2016 Tour.(Club Fabrica, Bucuresti)</a>

De asemenea, trupa va fi prezentă și în alte orașe până la sfârșitul anului, precum:

10 Decembrie – <a href="https://www.facebook.com/events/888369861294150/?ref=1&amp;action_history=%5B%7B%22surface%22%3A%22permalink%22%2C%22mechanism%22%3A%22surface%22%2C%22extra_data%22%3A%5B%5D%7D%5D">Dirty Shirt in concert la Suceava</a>
27 Decembrie – <a href="https://www.facebook.com/events/1612059962424709/?ref=1&amp;action_history=%5B%7B%22surface%22%3A%22permalink%22%2C%22mechanism%22%3A%22surface%22%2C%22extra_data%22%3A%5B%5D%7D%5D">Mos Craciun e Rocker la Baia Mare<strong>
</strong></a>29 Decembrie – <a href="https://www.facebook.com/events/121584698306269/?ref=1&amp;action_history=%5B%7B%22surface%22%3A%22permalink%22%2C%22mechanism%22%3A%22surface%22%2C%22extra_data%22%3A%5B%5D%7D%5D">Mos Craciun e Rocker la Sighet</a>

<strong>Mindcage Escape </strong>este o trupă metal care s-a format în februarie 2012 în Bucureşti. Pe parcursul primilor doi ani, formaţia şi-a construit sound-ul, primele piese şi şi-a consolidat formula. Având în vedere preferinţele şi influenţele muzicale individuale, muzica trupei s-a cristalizat într-un amalgam de sonorităţi old school şi moderne de progressive metal. Cu toate acestea, intenţia a fost întotdeauna de a nu trasa linii clare în ceea ce priveste stilul abordat, ci de a păstra întotdeauna o uşă deschisă către experiment.

Ȋn prima parte a lui 2016, <strong>Mindcage Escape</strong> a participat la competiţiile <em><strong>GBOB </strong>si<strong> WOA Metal Battle</strong></em>, la ultima caştigând etapa locala şi participând la cea nationala. Un eveniment foarte deosebit a fost tributul pentru Tudor Golu, un muzician de marcă în scena locala şi, totodată, amic al trupei, decedat în urma tragediei din clubul Colectiv. Un alt eveniment important a fost festivalul <em><strong>Ziua Chitarelor 4</strong></em>, în cadrul caruia formaţia a urcat pe aceiaşi scena alaturi de mari chitarişti de talie internationala ca <em>Frank Gambale, Tosin Abasi</em> sau <em>Bumblefoot</em>. Ȋn acest moment, formaţia este în plina sesiune de înregistrari pentru primul lor album şi în curs de finalizare a primului lor videoclip, pentru piesa <em>"Shadowboxing Chrysalis"</em>.