<p><strong>Cannibal Corpse</strong>, legenda death metal-ului, se pregătește să&nbsp;ia cu asalt <span style="text-decoration: underline;">Arenele Romane vineri, 24 iulie</span> într-un show încărcat de energie brutală.</p> <p><img style="margin-left: 10px; float: right;" src="images/afise/Cannbal-Corpse-24iul.jpg" alt="Cannbal-Corpse-24iul" width="282" height="395" />Cu peste 1 milion de copii vândute la nivel mondial, <strong>Cannibal Corpse</strong> este una dintre formațiile emblematice ale death metal-ului, păstrându-si intact stilul din 1988 și până&nbsp;în prezent.</p> <p>În deschiderea americanilor vor cânta două&nbsp;formații autohtone: <strong>L.O.S.T.</strong> – una dintre cele mai reprezentative nume ale metal-ului românesc și <strong>Epileptic Outbreak</strong> – o trupă&nbsp;aflată&nbsp;la început de drum însă&nbsp;care iese în evidență&nbsp;cu fiecare apariție datorită&nbsp;stilului electic pe care îl abordează, incluzând mai multe elemente ale subgenurilor metalului extrem.</p> <p>La evenimentul de vineri, <span style="text-decoration: underline;">porțile se vor deschide la 18:30</span>, urmând ca <strong>Epileptic Outbreak</strong> să&nbsp;dea startul la 19:15. <strong>L.O.S.T.</strong> își vor începe show-ul&nbsp;la 20:15 și vor cânta până&nbsp;la ora 21:00. La 21:30, după&nbsp;o jumătate de oră&nbsp;de pregătiri atente, vor intra în scenă&nbsp;<strong>Cannibal Corpse</strong> care au promis că&nbsp;ne vor "zgudui" puternic cu riff-urile rapide și cu grow-ul agresiv.<br />&nbsp;<br />În ceea ce privește regulile de acces la eveniment, următoarele obiecte <span style="text-decoration: underline;">sunt strict interzise</span>: sticle (inclusiv sticlele de parfum de orice cantitate, orice alte sticle sau deodorante), bidoane de plastic, cutii de băutură, conserve, artificii, bannere susținute de bețe, spray-uri, scaune, arme, băuturi sau mâncare, obiecte contondente, animale de companie, bagaje voluminoase, lasere, aparate foto profesioniste (cu obiectiv detașabil) sau aparate de înregistrare audio-video. De asemenea, accesul cu umbrele este strict interzis. În caz de vreme nefavorabilă, publicul este rugat să vina la concert cu pelerine de ploaie.<br />&nbsp;<br />Organizatorii nu vor stoca și păzi obiectelor prezentate în lista de mai sus pe durata festivalului.<br />&nbsp;<br />Publicul este rugat să păstreze permanent biletele.&nbsp;<br />&nbsp;<br />Momentan, biletele se pot achiziționa&nbsp;la prețul de 95 de lei.&nbsp; După epuizarea stocului, biletele vor putea fi achiziționate la prețul de 115 lei și la 125 de lei – în ziua evenimentului.<br />Biletele sunt disponibile prin rețeaua Eventim sau online pe&nbsp;<a href="http://phoenixentertainment.us10.list-manage.com/track/click?u=ee27c893611c3333b021d8b2e&amp;id=618f2a20a3&amp;e=0a499dc62f" target="_blank" rel="noreferrer">eventim.ro</a>.</p>