<strong>Grimus</strong>, una dintre cele mai îndrăgite formaţii de rock alternativ din România, va sărbători <span style="text-decoration: underline;"><strong>10 ani de activitate</strong></span> printr-un concert special. Evenimentul va avea loc<span style="text-decoration: underline;"> în data de 26 februarie 2016, la Arenele Romane (cort încălzit) din Bucureşti</span>. Maestrul de ceremonii al evenimentului este cunoscutul DJ Bogdan Şerban.

<img class="wp-image-2955 aligncenter" src="http://definite.ro/_development/wp-content/uploads/2016/01/grimus-10ani-feb-300x111.jpg" alt="grimus-10ani-feb" width="651" height="241" />

La aniversarea <strong>Grimus</strong> vor urca pe scenă atât <em><strong>byron, Les Elephants Bizarres, The Mono Jacks, Toulouse Lautrec</strong></em>, cât şi foşti membri din vremurile de început ale formaţiei.

Un nou invitat special a răspuns "prezent" la acest eveniment; este vorba despre George Gâdei, solistul formaţiei <em><strong>Travka</strong></em>, cu care clujenii au mai împărţit scenă cu ocazia altor evenimente speciale.

https://www.youtube.com/watch?v=kQXwsAkYKzo

Pentru concertul aniversar se pun în vânzare un număr de 1000 bilete la următoarele preţuri:
- 30 lei (pentru biletele achiziţionate în avans)
- 40 lei (pentru cele achiziţionate la intrare, în funcţie de numărul biletelor disponibile)
- 25 bilete VIP la preţul de 100 lei. Biletele VIP includ următoarele: meet &amp; greet cu formaţia, poză şi autografe precum şi alte surprize ce vor fi anunţate în perioada următoare.

Biletele sunt disponibile în reţeaua Eventim.ro (Magazinele Germanos, Orange, Vodafone, Domo, librăriile Cărtureşti, Humanitas) şi online (bilete pe care le printaţi dvs, sau le prezentaţi direct pe telefon) pe www.AmBilet.ro