<blockquote>Salutare tuturor!

<img class="size-medium wp-image-5079 alignright" src="http://definite.ro/_development/wp-content/uploads/2016/10/Andrei-Alexandru-Bogdan-300x300.jpg" alt="andrei-alexandru-bogdan" width="300" height="300" />În ultima perioadă, după cum aţi observat probabil, am avut o activitate oarecum restrânsă din punct de vedere concertistic. În primul rând, ne-am concentrat pe compus piese noi de pe albumul pe care îl pregătim pentru vara anului viitor. Un alt motiv, însă, a fost şi o lipsă acută de timp şi resurse prin care am trecut cu toţii.

Din păcate, programul şi timpul foarte limitat din ultima vreme au dus la despărţirea lui <em>Tudor Scânteie</em> de <strong>Asemic</strong>. Vom colabora pe viitor cu <em>Tudor</em> atunci când timpul ne va permite şi trebuie să spunem din capul locului că <em>Tudor Scânteie</em> este responsabil în mare măsură de soundul şi evoluţia noastră ca trupă, fapt pentru care îi rămânem recunoscători.

Însă, avem şi o veste bună în toată această poveste:
Avem un chitarist nou, cu care rezonam din toate punctele de vedere şi cu care vom face o treaba excelentă. Pregătiţi-va pentru noul material şi mai ales pentru următorul concert din decembrie în care ne puteţi vedea în noua formulă.

Aşadar, să-i urăm bun venit în <strong>Asemic</strong> lui <em>Andrei Alexandru Bogdan</em>!</blockquote>
<strong>Asemic</strong> înseamnă:

Liviu Maxim - drums
Alexei Nichiforof - bass guitar
Vlad Datcu - guitar
Andrei Alexandru Bogdan - guitar