<em><strong>Rock Over Luduş</strong></em> este noua denumire a festivalului <em>Remember Rock în Luduş</em>, care va avea loc <span style="text-decoration: underline;">în perioada 22-23 iulie 2016, în Parcul Tineretului din localitatea Luduş, judeţul Mureş</span>.

Ca urmare a invitaţiei primite din partea organizatorilor, Promusic Events a decis să susţină acest festival. Prin parteneriatul creat se urmăreşte construirea unui festival care să poată concura cu alte evenimente de gen cu tradiţie din România.
<blockquote>“Am răspuns prompt invitaţiei organizatorilor de a ne alătură acestui festival considerând că există un potenţial pentru acest gen de eveniment în zonă. Ne bucurăm că putem contribui la ridicarea unui nou festival rock &amp; metal din România.” a declarat Nelu Brindusan, CEO Promusic Events.</blockquote>
<img class="size-medium wp-image-3929 alignright" src="http://definite.ro/_development/wp-content/uploads/2016/04/ROL-298x300.jpg" alt="ROL" width="298" height="300" />Dacă la prima ediţie a festivalului (care a fost votată de către public, în cadrul <em><strong>Metalhead Awards</strong></em>, <em>cel mai bun festival la categoria Best Small/Emerging Festival</em>) au cântat exclusiv formaţii autohtone, dintre care amintim <strong>Dirty Shirt, Bucovina, Luna Amară, Altar</strong> etc, pentru ediţia din acest an organizatorii au invitat atât formaţii autohtone, cât şi formaţii străine.

În zilele următoare vor fi anunţate primele formaţii care vor participa la <em><strong>Rock Over Luduş 2016</strong></em>!
O filmare de la ediţia precedentă a festivalului <a href="https://www.facebook.com/rememberrockinludus/videos/vb.1454581241526279/1574417436209325/?type=3&amp;amp;theater">se poate urmări aici</a>.

Evenimentul este susţinut şi în acest an de Primăria şi Consiliul Local Luduş.