<h4 style="text-align: center;">Este official, <em>Nechita „Vulpea" Cosmin</em> este noul violonist al formației <strong>Dirty Shirt</strong>!</h4>
În urma anunțului venit din partea celor de la <strong>Dirty Shirt</strong> (<em>"Dirty Shirt caută violonist sau violonistă pentru o colaborare pe termen lung"</em>) mai mulți muzicieni s-au arătat interesați de a colabora cu aceasta trupă extrem de indrăgită din România și au trimis filmări, însă doar unul a putut fi ales. Numele lui este <em>Nechita „Vulpea" Cosmin</em>.

<img class="size-medium wp-image-4343 alignright" src="http://definite.ro/_development/wp-content/uploads/2016/07/Cosmin-DS-300x199.jpg" alt="Cosmin-DS" width="300" height="199" />Cosmin a absolvit liceul de arte la Baia Mare, conservatorul Gheorghe Dima din Cluj-Napoca, este colaborator la Filarmonica din Sibiu și Opera din Cluj-Napoca și violonist în trupa germana <strong>Haggard</strong>.

În acest weekend, Nechita „Vulpea" Cosmin a participat deja la două concerte alături de maramureșeni, <em><strong>Festivalul Celtic Transilvania</strong></em> și <em><strong>Rock Over Ludus</strong></em>, iar primirea lui de către public a fost excelentă.

Moroșenii de la <strong>Dirty Shirt</strong> au ținut să precizeze:
<blockquote>"Alegerea viitorului violonist <strong>Dirty Shirt</strong> a fost destul de dificilă, deoarece am primit candidaturi din întreaga țară, de la muzicieni excelenți. Luând în calcul criterii obiective, decizia a fost unanimă: Cosmin Nechita. Pe lângă tehnica muzicală impecabilă și experiența scenică alături de <strong>Haggard</strong>, proximitatea geografică a avut un cuvânt de spus, Cosmin fiind moroșan de-al nostru. Astfel, joi după masă l-am întrebat dacă e pregătit de o primă încercare în acest weekend, și răspunsul a fost pozitiv. Deși a avut la dispoziție doar o jumătate de zi să pregătească repertoriul live <strong>Dirty Shirt</strong>, Cosmin s-a descurcat de minune la concertele de la <em><strong>Celtic Transilvania Festival</strong></em> și <em><strong>Rock Over Ludus</strong></em> și, cel mai important, ne-am simțit foarte bine împreună, atât pe scenă cât și în afara ei. Prin urmare, putem anunța oficial: Cosmin Nechita, a.k.a. „Vulpea", este noul violinist <strong>Dirty Shirt</strong>. Sperăm să avem o colaborare frumoasă și cât mai lungă. Bun venit în trupă!"</blockquote>
<blockquote>"Nu pot decât să mă bucur de viitoarea mea colaborare cu băieții de la <strong>Dirty Shirt</strong>, trupa cu care mă simt "ca acasă", la ambele moduri. Weekendul acesta am avut primele concerte, unde emoțiile au fost puține și distracția a fost multă. Astept cu nerăbdare concertele viitoare, iar cititorii și publicul să fie alături de noi, să ne bucurăm împreună de muzică. Numa' bine!", a declarant Nechita „Vulpea" Cosmin.</blockquote>
Reamintim că <strong>Dirty Shirt</strong> va susține câteva concerte în perioada următoare după cum urmează:
Bistrița: 25 august / TBA
Simeria: 26 august / <em><strong>Magura Wave Festival</strong></em>
Cluj-Napoca: 28 august / <em><strong>We Are Rocking The Cluj City</strong></em>
București: 19.11.2016 / Club Fabrica

<em>Foto: </em><em>Marmo (MarmotA Photography)</em>