Pentru amatorii sonorităților de thrash metal și nu numai, trupa germană <strong>DESTRUCTION</strong> revine în România<strong>, </strong><span style="text-decoration: underline;">în data de 31.01.2017, la Club Fabrica din București</span>, pentru un concert special de prezentare a ultimului material discografic intitulat <strong><em>„Under Attack”</em>.</strong>

<img class="size-medium wp-image-5613 alignright" src="http://definite.ro/_development/wp-content/uploads/2016/11/Afis-Destruction-si-Nervosa-club-Fabrica-Bucuresti-215x300.jpg" alt="afis-destruction-si-nervosa-club-fabrica-bucuresti" width="215" height="300" />Prima formație anunțată oficial care va cânta în deschiderea germanilor se numește <strong>NERVOSA</strong> și vine din Brazilia. O nouă trupă va fi anunțată în scurt timp.

Event:  <a href="https://www.facebook.com/events/200726333712114/">Destruction, Nervosa / Club Fabrica, București</a>

Dacă aproape toată lumea a auzit de <em><strong>„The Big 4 of Thrash Metal”</strong></em>, iubitorii genului ştiu că pe lângă trupele americane există şi o tripletă de aur a thrash-ului german, formată din <strong>Kreator, Sodom</strong> şi... <strong>Destruction</strong> (unii vorbesc şi aici de patru trupe, adăugând <strong>Tankard</strong>).

Format în 1982 sub numele <strong>Knight of Demon</strong>, grupul avea să-şi schimbe numele în <strong>Destruction</strong> după doi ani, timp în care a devenit repede unul dintre numele cele mai populare din underground. Primul album, <em><strong>„Infernal Overkill”</strong></em>, este socotit astăzi un pilon al thrash-ului european, însă, paradoxal, cu cât trupa era mai apreciată de armate de tineri fani, cu atât succesul comercial întârzia să apară. Thrash-ul crud, rapid şi foarte agresiv, a lăsat totuşi loc pentru câteva experimente pe al doilea LP, <em><strong>„Release from Agony”</strong></em> (1987), însă la doi ani după aceea solistul vocal-basist Marcel Schirmer („Schmier”) a părăsit trupa. Deşi chitaristul Mike Sifringer a continuat aventura fără el, adevărata revenire a thrasherilor teutoni a avut loc la începutul anilor 2000, când, prin întoarcerea solistului vocal, cei doi membri-fondatori au reluat colaborarea într-o direcţie mai thrash decât oricând.

Funcţionând în cea mai mare parte a carierei sub formă de trio, <strong>Destruction</strong> şi-a păstrat statutul legendar între fanii genului dar a fost şi una dintre principalele influenţe ale valului de black-metal norvegian din anii 1990. Cu un contract solid semnat cu <em>Nuclear Blast</em>, trupa continuă să scoată albume – cel mai recent, <em><strong>„Under Attack”</strong></em>, a fost lansat în mai 2016 – şi să fie foarte apreciată pentru prestaţiile live în care cântă fără compromis, indiferent că are în faţă 10 000 de oameni sau doar două sute.

S-a pus în vânzare un număr limitat de bilete (doar 300 bucăți), iar acestea se pot achiziționa, exclusiv prin<a href="http://ambilet.ro/"> www.AmBilet.ro</a>, la prețurile:

55 lei - primele 100 de bucăți
65 lei - restul biletelor în limita disponibilității

Cei care doresc să câștige o sesiune de meet &amp; greet cu cele două trupe (<strong>Destruction</strong> &amp; <strong>Nervosa</strong>) pot accesa link-ul următor: <a href="http://maximumrock.ro/castiga-o-sesiune-meet-greet-cu-destruction-si-nervosa/">http://maximumrock.ro/castiga-o-sesiune-meet-greet-cu-destruction-si-nervosa/</a>

Eveniment organizat de <em>Maximum Rock Romania</em> și <em>Promusic Events</em>