<p><img class=" alignright size-full wp-image-457" style="margin-left: 10px; float: right;" src="http://definite.ro/_development/wp-content/uploads/2014/12/Dirty_Shirt.jpg" alt="Dirty Shirt" width="339" height="226" />După un turneu naţional excepţional, intitulat <em><strong>"Dirtylicious Tour"</strong></em> (Baia Mare, Timişoara, Oradea, Satu Mare, Sighet, Târgu-Mureş, Braşov, Bucureşti şi Cluj Napoca), formaţia <strong>Dirty Shirt</strong> îşi continuă şirul de aventuri metal cu noi succese!</p> <p>Pe 27 iunie, grupul a deschis concertul iubitei formaţii <em><strong>Godsmack</strong></em> şi s-a bucurat de un feedback grozav din partea publicului, câştigând fani noi! Urmează show-ul din cadrul celui mai mare festival de rock din ţară de anul acesta, <em><strong>I AM THE ROCKER</strong></em>, unde trupeţii se vor alătură unor nume ca <em><strong>Dream Theater, Black Star Riders, Mayhem, Carcass, Skindred, Kamelot</strong> </em>şi multe altele.</p> <p>După aceea, formaţia va susţine un spectacol şi în cadrul <em><strong>Rockstadt Extreme Fest</strong></em>, unul dintre cele mai iubite evenimente româneşti dedicate metalului. Aici, <strong>Dirty Shirt</strong> va urcă pe scenă cu grupuri ca <em><strong>At The Gates, Moonspell, Ensiferum, Enslaved</strong></em> şi lista poate continua.</p> <p>Între timp, producătorii unui serial online dedicat vieţii de metalist, <em>"Metalhedz"</em>, care poate fi urmărit pe Youtube, au fost atât de încântaţi de muzica <strong>Dirty Shirt</strong> încât au inclus una dintre piesele trupei în cel mai recent episod, pe care puteți să-l vizionaţi mai jos. Melodia pe care au ales-o realizatorii se numeşte <em>"Extreme Funky Disco"</em> şi face parte din albumul <em><strong>"Freak Show"</strong></em>, lansat în 2013.</p> <p><iframe src="https://www.youtube.com/embed/nCR5VVejMHU" frameborder="0" width="280" height="157" allowfullscreen="allowfullscreen" style="float: left; margin-right: 10px;"></iframe></p> <p><strong>Dirty Shirt</strong> a lansat, pe data de 26 aprilie 2015, noul album <em><strong>"Dirtylicious"</strong></em>. Discul a fost unul dintre cele mai aşteptate noi materiale metal şi nu a dezamăgit. <br /><br /><em>"Veţi vedea că <strong>"Dirtylicious"</strong> vi se va întipări în minte încă de la prima ascultare! Este un album puternic, unic, la care am muncit mult, în primul rând cu sufletul, pentru a da tot ce avem mai bun. Dacă v-au plăcut lansările noastre precedente, suntem siguri că veţi îndrăgi <strong>"Dirtylicious"</strong>. Probabil sună a clişeu, dar considerăm că e cel mai bun album <strong>Dirty Shirt</strong>"</em>, au declarat membrii trupei.</p>