<span style="text-decoration: underline;">Pe 19 mai</span> are loc a doua ediţie <em><strong>Progressive Soldiers</strong></em> <span style="text-decoration: underline;">în capitală, în club Fabrica</span>, cu <strong>Asemic, Mindcage Escape</strong> şi <strong>AltF4</strong>, iar printre picături şi recitaluri cu un playlist 100% prog, de la anii '70 la trupele prezentului.

<img class="size-medium wp-image-4024 alignright" src="http://definite.ro/_development/wp-content/uploads/2016/05/Prog_Soldiers_2_A3_RGB-212x300.jpg" alt="Prog_Soldiers_2_A3_RGB" width="212" height="300" />Povestea <em><strong>Progressive Soldiers</strong></em> a început cu un an în urmă din pasiunea unei mâini de oameni pentru acest stil şi pentru neconvenţional, având ca nucleu trupele <strong>Axial Lead</strong> şi <strong>Red Magnetic</strong>. <em><strong>Progressive Soldiers</strong></em> a străbătut ţara în toamna anului trecut alături de aceşti muzicieni, cărora pe parcurs li s-au alăturat <strong>Subliminal Damage</strong> şi <strong>Untold Faith</strong>, împreună cu un public primitor şi energic. Fiindcă aceşti oameni constituie baza proiectului, dorim să dedicăm această a doua ediţie amintirii unei părţi importante pentru ceea ce însemnăm, şi anume lui <em>Tudor Golu</em>, chitaristul trupei <strong>Axial Lead</strong>, care din cauza întâmplărilor din Colectiv, nu va mai putea fi alături de noi.
<h4>De ce ar trebui să fii şi tu acolo?</h4>
Pentru că este un eveniment dedicat oamenilor frumoşi, dedicaţi muzicii underground şi unui stil muzical care prinde rădăcini şi în rândul publicului nostru, pe cât de complicat auditiv, pe atât de impresionant live.
Pentru că este primul eveniment organizat <em>The Intermission</em> şi primul care reuneşte două webzine-uri locale în organizarea unui eveniment, <em>The Intermission</em> şi <em>Metalforce</em>.
Pentru că este primul concert de club al trupei <strong>AltF4</strong>, cei care au impresionat publicul prin forţă şi jazz fusion în deschiderea trupei <strong>The Aristocrats</strong> în decembrie.
Pentru că este primul concert care combină instrumentalul şi vocalul, prin intermediul celor de la <strong>Mindcage Escape</strong> şi <strong>Asemic</strong>. De altfel, este ultimul concert pentru o perioadă bună de timp pentru <strong>Asemic</strong> şi primul care va debuta un concept nou în materie de combinare show de lumini şi proiecţii cu ritmul.
Pentru că veţi avea parte de un photobooth la intrare unde veţi putea beneficia de ajutorul fotografilor noştri şi vă veţi putea face o poză cu artiştii voştri preferaţi.
Pentru că vom avea concursuri atât înainte de concert, cât şi în timpul său. <em>Primii 20 care vor ajunge vor putea să-şi pună mintea la contribuţie la un concurs care-ţi testează cunoştinţele de progressive prin intermediul unor ghicitori puse la cale de noi.</em>
Pentru că o mare parte din echipa <em>The Intermission</em> va fi acolo să fie sigură că vă simţiţi atât voi aşa cum ar trebui, cât şi artiştii care ne vor încânta în acea seară.
Pentru că nu ne limităm la recitaluri, ci punem la cale şi un playlist care să satisfacă gusturile oricărui prog entuziast.
Pentru că, nu în ultimul rând, ne vom aminti de <em>Tudor Golu</em> prin pasiunea cu care ne vom implica în muzică şi prin zâmbetele sale molipsitoare, precum şi de oamenii care ar trebui să fie în continuare alături de noi, fani ai genului şi nu numai, dintre care ţinem să amintim şi de <em>Ionuţ Maior</em>, fost bassist <strong>Bruma</strong>, mare susţinător al underground-ului şi fan <strong>GTG</strong>.

Puteţi auzi mai multe despre eveniment şi ce vă aşteaptă, urmărindu-ne pe 15 mai la Alternative Nation cu Dj Hefe, la ora 22, sau pe pagina evenimentului: <a href="https://www.facebook.com/events/267151390285091/">https://www.facebook.com/events/267151390285091</a>/.
Intrarea se face începând cu ora 20:30, iar concertele vor începe la 21:30. Încercaţi să fiţi punctuali, programul care va fi anunţat în curând se va respecta.
Suport trupe: 15 lei în presale (bilete<a href="https://eventbook.ro/event/bilete-progressive-soldiers-2-fabrica-asemic-mindcage-escape-alt-f4"> aici</a>) şi 20 lei în seara concertului.