<strong>Implant Pentru Refuz</strong> au lansat un nou videoclip – <em>“Seven Shades”</em> – al doilea clip realizat pentru o piesă extrasă de pe albumul <em><strong>“Cartography”</strong></em>, lansat de trupă în primavara anului trecut. <em>"Seven Shades"</em> este disponibil online <a href="https://www.youtube.com/watch?v=VUmUSFf1JsI" target="_blank">pe canalul oficial de YouTube al trupei</a>.

https://www.youtube.com/watch?v=VUmUSFf1JsI

<em><img class="size-medium wp-image-3741 alignright" src="http://definite.ro/_development/wp-content/uploads/2016/04/SevenShades_IPR-300x146.jpg" alt="SevenShades_IPR" width="300" height="146" />“Seven Shades”</em> este o piesă din tărâmul negru şi gri de pe albumul <em><strong>“Cartography”</strong></em>. Şapte umbre care ne bântuie zi de zi, șapte zone neclare pentru mulţi dintre noi: mândria, invidia, lăcomia, mânia, lenea, iubirea de bani şi desfrânarea. Există o graniţă foarte fină între alb şi negru, între bine şi rău, aceasta este tot timpul în schimbare şi fiecare om îşi trasează mental propriile zone de toleranţă şi de acceptanţă. <em>„Seven Shades”</em> este o piesă desprinsă din razboiul nostru interior, toţi având îndoieli, căutări şi aşteptări.
<blockquote><em>“Seven Shades”</em> este un clip promis de noi fanilor din campania <em><strong>“Cartography”</strong></em> [...] Videoclipul a fost conceput şi realizat de noi împreună cu echipa Electronic Resistance. Mulţumim actriţei Ioana Iacob şi prietenilor care au participat şi ne-au ajutat la filmări. <em>„Seven Shades”</em> a fost filmat în Timişoara în clubul D'arc şi în Club Daos, cărora le mulţumim pentru suport. - Octavian "Vita" Horvath, <strong>Implant Pentru Refuz</strong></blockquote>