<strong>Lupu’ cel rău</strong> a lansat materialul <em><strong>”Poveşti din pădurea de metal”</strong></em> care poate fi ascultat sau descărcat în format digital la linkul de mai jos:

<a href="https://UMRDD.lnk.to/LupuCelRau-PovestiDinPadureaDeMetal" target="_blank">https://UMRDD.lnk.to/LupuCelRau-PovestiDinPadureaDeMetal</a>

<strong><img class="size-medium wp-image-3716 alignright" src="http://definite.ro/_development/wp-content/uploads/2016/04/Povesti-metal-apr-300x300.jpg" alt="Povesti-metal-apr" width="300" height="300" />Lupu’ cel rău</strong> s-a înfiinţat în 2012 ca un side-project al lui Bogdan Costea (<em><strong>Magica</strong></em>) şi al lui Cristian Popescu (<em><strong>Siaj PM, Hangover</strong></em>) pentru a cânta heavy-metal classic mixat cu puţin umor. Formula trupei s-a stabilizat prin venirea lui Marian Mihăilă de la <em><strong>White Walls</strong></em> la tobe şi a lui Emilian Burcea de la <em><strong>Fortuneteller</strong></em> la a doua chitară şi a şi început activitatea live, cu piese proprii şi cu nişte cover-uri după greii metalului.

Fast-forward câteva zeci de concerte şi festivaluri, vreo doi ani şi câţiva baterişti (după plecarea lui Marian Mihăilă au mai trecut pe la tobele Lupului Adrian Mihai (<em><strong>9.7 Richter</strong></em>), Adrian Culeţu (<em><strong>Punch Therapy</strong></em>) şi a rămas Theo Scrioşteanu (<em><strong>MT Place</strong></em>)) şi <strong>Lupu’</strong> se prezintă cu prestaţii live cu din ce în ce mai multe piese proprii şi din ce în ce mai puţine cover-uri. Concret se strânsese material de un album aşa că urmarea firească a fost intrarea în studio şi înregistrarea lui.

Pentru prezentarea grafică a albumului <strong>Lupu’</strong> a apelat la megatitratul artist Costin Chioreanu care a surprins la fix cu coperta ideea de bază a muzicii constănţenilor de a vedea laturile amuzante ale industriei muzicale şi ale vieţii, în general.
În 2015 se petrece ultima schimbare de componenţă prin cooptarea lui Eugen Brudaru (<em><strong>White Walls</strong></em>) la cârma vocală a haitei şi urmează o jumătate de an de reinregistrare a întregului material cu noua voce astfel că lansarea <em><strong>“Poveştilor din pădurea de metal”</strong></em> pe CD are loc abia pe 4 martie 2016. Albumul poate fi comandat în format fizic pe canalele de comunicaţie on-line ale trupei (<a href="mailto:contact@lupucelrau.com" target="_blank">contact@lupucelrau.com</a> şi <a href="https://www.facebook.com/LupucelRau/" target="_blank">https://www.facebook.com/LupucelRau/</a>)

Contact <strong>Lupu’ cel rău</strong>:
<a href="https://www.facebook.com/LupucelRau" target="_blank">https://www.facebook.com/LupucelRau</a>
<a href="mailto:contact@lupucelrau.com" target="_blank">contact@lupucelrau.com</a>
<a href="http://www.lupucelrau.com/" target="_blank">http://www.lupucelrau.com/</a>

<iframe src="https://UMRDD.lnk.to/LupuCelRau-PovestiDinPadureaDeMetalNe/widget?size=300x300" width="300" height="300" frameborder="0" scrolling="no"></iframe>