<em>Loud Rage Music</em> anunţă cu mândrie semnarea unui nou contract, de data aceasta cu una dintre cele mai importante trupe din aria Pagan/Folk Metal din România, <strong>Ashaena</strong>! <em>Loud Rage Music</em> va lansa mult aşteptatul album secund al trupei bârlădene, album aflat deja în stadiu avansat de înregistrări şi programat a apărea în vara acestui an.
Mai multe detalii vor fi date publicităţii în curând, iar până atunci va invităm să ascultaţi o înregistrare de la repetiţii (în stare crudă, total nemixata, total nemasterizata) a piesei Moş Urs, piesă care va figura pe noul album de studio Ashaena:

https://soundcloud.com/loud-rage-music/ashaena-mos-urs-rehearsals

<strong>Ashaena</strong> a apărut în iunie 2006, la început ca proiect solo al lui Cosmin urmând că ulterior să fie cooptaţi şi ceilalţi membri.
<img class="size-medium wp-image-3181 alignright" src="http://definite.ro/_development/wp-content/uploads/2016/02/ashaena-feb-300x300.jpg" alt="ashaena-feb" width="300" height="300" />Primele repetiţii au avut loc după un an, urmând că la sfârşitul lui august 2007, <strong>Ashaena</strong> să aibă primul concert la Galaţi într-o formulă care includea şi vioara. Au urmat apoi concerte la Baia Mare şi Iaşi fără violonist. Întotdeauna <strong>Ashaena</strong> a încercat să surprindă un sunet cât mai apropiat de folclor.
<strong>Ashaena</strong> cânta metal păgân moldovenesc cu multe influenţe din tradiţia şi mitologia nativă, românească.
În februarie 2008, <strong>Ashaena</strong> a intrat în studioul <em>Negură Music</em> pentru a înregistra primul material oficial. Acesta se numeşte <em><strong>"Cei Născuţi din Pământ"</strong></em> şi conţine 9 piese despărţite de 9 interludii numite "vămi", după Vămile Văzduhului regăsite în Mitologia românească.
<strong>Ashaena</strong> a avut prilejul să cânte pe aceeaşi scenă cu nume mari din metalul românesc şi internaţional. Au cântat alături de <em><strong>Negură Bunget</strong></em> la Constanţa, în cadrul turneului naţional întreprins de aceştia apoi, au cântat la Baia Mare în deschidere la <em><strong>Arkona</strong></em>. Pe 29 noiembrie 2008, în cadrul festivalului <em>Rock'n Iaşi</em>, <strong>Ashaena</strong> cânta în deschidere la <em><strong>Eluveitie</strong></em> şi <em><strong>Finntroll</strong></em>.
Prin muzica pe care o face, <strong>Ashaena</strong> încearcă să cinstească şi să aducă mulţumire străbunilor, să promoveze tradiţiile româneşti şi să păstreze vii în cugetele oamenilor pe cei care şi-au dat sufletul pentru această glie.
La momentul actual trupa se află în studio înregistrând cel de-al doilea album, album programat a fi lansat prin <em>Loud Rage Music</em> în vara acestui an.

Componenţă:
Cosmin "Hultanu" Duduc (chitară ritmică, voce, tulnic, fluier, caval)
Alex "Moş Strechia" Duduc (tobe)
Alex "Vrancu" Vrânceanu (chitară solo, voce)
Marius Gabrian (bass)

&nbsp;