<strong>Hybrid Symphony</strong>, trupa de melodic metal din Sighetu Marmației, a lansat noul lor EP. La câteva zile după ce au obținut un onorabil loc 2 în cadrul evenimentului <em><strong>Global Battle of Bands Cluj</strong></em>, formația a încărcat într-un playlist noul lor material discografic, compus din 5 piese noi nouțe.

https://www.youtube.com/watch?v=zF9nrjA1IPA&list=PL4HOHy0Q_FyV0WGag2UxpDwMsuxj0LGky

<img class="size-medium wp-image-4030 alignright" src="http://definite.ro/_development/wp-content/uploads/2016/05/Hybrid-Symphony-300x200.jpg" alt="Hybrid-Symphony" width="300" height="200" />După nenumărate ore de muncă, atât în sala de repetiții unde au scris melodiile, cât și în studioul <em>Blana Recording Studio</em>, trupa poate privi cu bucurie produsul final, care a fost înregistrat și mixat de Bornuz Vlad. Promovate în cadrul concertelor live susținute în ultimul an, melodiile pot fi ascultate acum la calitate de studio profesional, ceea ce constituie un enorm avantaj pentru muzica <strong>Hybrid Symphony</strong>. Deocamdată, EP-ul este însoțit de un videoclip cu versuri pentru piesa <em>"Invocation"</em>, trupa dorind să lanseze un alt videoclip spre sfârșitul anului curent.