<p><strong><img class=" alignright size-full wp-image-457" style="margin-left: 10px; float: right;" src="http://definite.ro/_development/wp-content/uploads/2014/12/Dirty_Shirt.jpg" alt="Dirty Shirt" width="293" height="195" /></strong> </p> <p>Formaţia <strong>Dirty Shirt</strong>&nbsp;s-a întors de la <em><strong>Rockstdat Extreme Fest</strong></em>, unul dintre cele mai mari şi iubite evenimente metal din România, unde a avut parte de o experienţă memorabilă.</p> <p><strong>Dirty Shirt</strong> a concertat în cadrul festivalului în faţa unui public numeros şi entuziast, care a împărtăşit cu trupa maramureşeană cele mai frumoase momente. De altfel, spectacolul a fost atât de reuşit, încât grupul va lansa un videoclip cu imagini din timpul concertului.</p> <p>Iată ce au declarat membrii Dirty Shirt despre experienţă:</p><blockquote> 	<p>"A fost minunat felul în care am fost primiţi de publicul de la <em><strong>Rockstadt Extreme Fest</strong></em>. Înainte de concert am avut o senzaţie asemănătoare cu cea de la Wacken anul trecut, deoarece line-up-ul festivalului a fost orientat spre genuri mult mai extreme faţă de muzică noastră şi nu ştiam care va fi reacţia publicului. Astfel e o bucurie să avem un asemenea feedback, ceea ce ne face să dăm totul din noi pe scenă. Va mulţumim", au punctat artiştii.</p> </blockquote> <p><strong>Dirty Shirt</strong> le-a mai pregătit fanilor o surpriză, care va fi dezvăluită în curând!</p> <p>Anul 2015 a fost unul foarte bogat pentru trupa de Crossover Folklore Metal. Nu numai că această a lansat un nou album, cel de-al treilea din carieră, <em><strong>"Dirtylicious"</strong></em>, apărut în data de 26 aprilie 2015, care s-a bucurat de recenzii exclusiv pozitive, atât la nivel local cât şi internaţional, dar a devenit endorser oficial Washburn şi Randall.</p> <p>Mai mult, turneul naţional al formaţiei, <em><strong>"Dirtylicious Tour"</strong></em>, care i-a dus pe trupeţi în 9 dintre cele mai mari oraşe din România, a fost susţinut de <em>Wacken Foundation</em> (<strong>Dirty Shirt</strong> este prima şi singura trupă din România care s-a bucurat de acest sprijin), fapt ce le-a permis artiştilor o producţie excepţională, care a fost lăudată de autorii cronicilor de evenimente şi nu numai.</p> <p>Planurile de viitor ale trupei sunt numeroase şi includ <strong>un turneu internaţional</strong>, despre care vă vom oferi detalii pe măsură ce acestea apar.</p> <p>Cel mai recent videoclip <strong>Dirty Shirt</strong> a fost realizat pentru melodia <em>"My Art"</em>. Videoclipul conţine imagini inedite din turneul <em><strong>"Dirtylicious Tour"</strong></em>.</p> <p><iframe src="https://www.youtube.com/embed/ki0FkkyJ1L8" frameborder="0" width="280" height="157" allowfullscreen="allowfullscreen" style="float: left; margin-right: 10px;"></iframe> </p> <p>Noul album, <em><strong>"Dirtylicious"</strong></em>, poate fi comandat <a href="https://dirtyshirt.bandcamp.com/album/dirtylicious-2015" target="_blank">de la acest link</a>, unde fanii pot să şi asculte integral albumul.</p> <p>Mai mult, <em><strong>"Dirtylicious"</strong></em> poate fi achiziţionat şi la concerte, prin poştă (45 de lei + taxe, prin mail cu datele personale la adresa <a href="mailto:info@dirty-shirt.com">info@dirty-shirt.com</a>) sau de la sediul Promusic Events şi Maximum Rock din Bucureşti, strada Traian Demetrescu 9, sector 3.</p> <p><strong>Dirty Shirt</strong> a câştigat premiul pentru <em>"Best Rock Ambassador"</em> la <em><strong>Metalhead Awards 2014</strong></em> şi <em>"Best Metal Band"</em> la <em><strong>Maximum Rock Awards 2014</strong></em>, prin votul publicului.</p>