<p><img class=" alignright size-full wp-image-1181" style="margin-left: 10px; float: right;" src="http://definite.ro/_development/wp-content/uploads/2015/08/DS-maramu.jpg" alt="DS-maramu" width="376" height="251" />După ce a cântat în calitate de headliner la <strong><em>Festivalul Medieval Aeternus Maramorosiensis</em></strong> de la Sighetu Marmaţiei, formaţia <strong>Dirty Shirt</strong>&nbsp;a profitat de faptul că se află acasă, în Maramureş, pentru a filma videoclipul piesei <em>"Maramu'"</em>, extrasă de pe noul album, <em><strong>"Dirtylicious"</strong></em> (lansat în data de 26.04.2015).</p> <p>A ieşit un filmuleţ excepţional care este hazliu, metal şi original. Acesta a fost realizat într-o locuinţă populară adevărată, care aparţine familiei Turda din Sighetu Marmaţiei. Membrii acesteia au contribuit din plin la realizarea videoclipului, punând la dispoziţia formaţiei atât o locaţie inedită, cât şi sprijin tehnic şi logistic.</p> <p>De producţia materialului s-au ocupat <em>Cristi Bălănean</em>, chitaristul <strong>Dirty Shirt,</strong> care are şi meseria de producător video&amp;imagine la O.M. Creatives, şi <em>Sergiu Negrean</em> (cameraman, Pixel Battalion). Rezultatul final este un videoclip must-see, care va fi lansat în curând!</p> <p>Protagoniştii în port popular se bucură de atmosfera relaxată din Maramureş, unde până şi cel mai bun prieten al omului savurează o înghiţitură de bere rece. Pâinea proaspătă se coace fix în faţa ochilor noştri, cheful este în toi şi se petrec tot felul de năzbâtii!</p> <p><em>Mihai Tivadar</em>, chitarist şi lider <strong>Dirty Shirt</strong>, a spus câteva cuvinte despre <em>"Maramu'"</em>.</p> <blockquote> <p>"Ziua de sâmbătă a fost o una memorabilă. Deşi eram obosiţi după concertul de vineri noapte şi a trebuit să ne trezim foarte devreme sub comanda lui Cristi, odată ce ne-am îmbrăcat în costumele tradiţionale maramureşene, ambianţa a devenit excelentă. Toată ziua a rămas la fel, combinând utilul (filmarea videoclipului) cu plăcutul (practic a fost un chef ce a ţinut toată ziua). Felul cum am fost primiţi de familia Turda din Sighet e de nedescris, şi le mulţumim din tot sufletul. De la pâine de casă făcută pe loc (ceea ce va apărea şi în videoclip) până la rezolvarea nevoilor tehnice şi logistice pentru videoclip. Binenţeles greul a fost dus de Cristi Bălănean (chitaristul şi producătorul video al trupei <strong>Dirty Shirt</strong>, în acelaşi timp fondator al echipei de producţie video şi imagine O.M. Creatives) şi Sergiu Negrean (cameraman, Pixel Battalion). Suntem mai mult decât încrezători că va ieşi un clip pe cinste." a declarat artistul.</p> </blockquote> <p>Planurile de viitor ale trupei sunt numeroase şi includ un turneu internaţional, despre care vă vom oferi detalii pe măsură ce acestea apar.</p> <p>Noul album, <em><strong>"Dirtylicious"</strong></em>, poate fi comandat <a href="https://dirtyshirt.bandcamp.com/album/dirtylicious-2015" target="_blank">de la acest link</a>, unde fanii pot să şi asculte integral albumul. Mai mult, <em><strong>"Dirtylicious"</strong></em> poate fi achiziţionat şi la concerte, prin poştă (45 de lei + taxe, prin mail cu datele personale la adresa <a href="mailto:info@dirty-shirt.com">info@dirty-shirt.com</a>) sau de la sediul Promusic Events şi Maximum Rock din Bucureşti, strada Traian Demetrescu 9, sector 3.</p>