<p><img class=" alignright size-full wp-image-359" style="margin-left: 10px; float: right;" src="http://definite.ro/_development/wp-content/uploads/2014/10/zdob si zdub.jpg" alt="zdob si zdub" width="312" height="208" />Trupa <strong>Zdob și Zdub</strong> aniversează <em><strong>20 de ani de activitate</strong></em>, ocazie cu care îndrăgiţii artişti vor susține două concerte de amploare <span style="text-decoration: underline;">la Chișinău (Parcul Dendrariu), pe 19 septembrie</span>, și <span style="text-decoration: underline;">la București (Arenele Romane), pe 20 noiembrie</span>. În cadrul ambelor evenimente, <strong>Zdubii</strong> vor interpreta hiturile ce au făcut înconjurul lumii, dar și piese noi, ce vor putea fi ascultate în premieră.</p> <p>De asemenea, alături de <strong>Zdob și Zdub</strong>, vor evolua prietenii din <em><strong>Cuibul, Surorile Osoianu, Boonika de la Văleni, grupul Quorum</strong></em> ce a făcut senzație cu interpretarea originală accapella a piesei <em>"Moldovenii s-au născut"</em>, dar și câteva trupe aflate la început de drum.</p> <p>Mai mult decât atât, cu ocazia acestei aniversări, formația va lansa și un album-compilație ce va conține piese necunoscute publicului din România, dar și câteva melodii noi. Una din acestea este <em>"La o margine de munte"</em>, primul single lansat din viitorul material discografic.</p><blockquote> 	<p>"Există piese de un sezon, piese ce devin hit, piese dansante, banale, eterne, minunate și sincere... <em>"La o margine de munte"</em> e o piesă... până când e doar o piesă. Am compus-o după vizionarea filmului lui Sergei Parajanov,&nbsp; <em><strong>"Umbrele strămoșilor uitați"</strong></em>. E o melodie cu influențe punk, cu un suflu de primăvară carpatică, o piesă veselă ce inspiră optimism. Am înregistrat-o din prima, au fost nevoie de doar doua zile de repetiții cu bassistul legendarei trupe metal <em><strong>Gamma Ray</strong></em>. Autorii textului suntem eu și Andrei Copoț, un tandem devenit deja tradiție", a spus Roman Iagupov, solistul <strong>Zdob&nbsp;și Zdub</strong>.</p> </blockquote> <p><iframe src="https://www.youtube.com/embed/xKrF_N5GTiU" frameborder="0" width="280" height="157" allowfullscreen="allowfullscreen" style="float: left; margin-right: 10px;"></iframe>Formația <strong>Zdob și Zdub</strong> a fost înființată în 1994. De-a lungul celor 20 de ani de activitate, <strong>Zdubii</strong> au lansat 8 albume, au susținut sute de concerte în peste 30 de țări, au participat la zeci de festivaluri de importanță internațională, cucerind publicul prin energia și autenticitatea sa.</p> <p>Puteți vedea aici, la dimensiuni reduse, noul clip&nbsp;<strong>Zdob si Zdub</strong> – <em>"La o margine de munte"</em>, lansat împreună cu MediaPro Music sau, la dimensiuni standard, <a href="index.php/multimedia?videoid=xKrF_N5GTiU" target="_blank">în pagina noastră MEDIA</a>.</p> <p>Noul single poate fi ascultat, de astăzi, în programele <span style="color: #cd0000;">Definite Rock</span>.</p>