<p>Sâmbătă, 20 iunie, Parcul Carol a devenit sediul central al bicicliștilor din Capitală, în cadrul primei ediții a <em><strong>Bicycle Music Festival</strong></em>, care a însumat peste 1500 de participanți.</p> <p><img style="margin-left: 10px; float: right;" src="images/afise/BMF_4_CAROL-20iun.jpg" alt="BMF 4 CAROL-20iun" width="255" height="360" />Pentru câteva ore, pedalatorii au asigurat curentul electric pentru scena pe care au urcat trupele invitate, fără a se speria de vreme, care pe alocuri a fost nefavorabilă. În ciuda ploii, bicicliștii nu s-au dat bătuți și au rămas la pedale, cele 12 biciclete asigurate de organizatori pentru generarea curentului electric fiind tot timpul ocupate!</p> <p><strong>Dacă ar fi să calculăm kilometrii parcurși de bicicliști, am putea spune că aceștia au parcurs aproximativ 1920 km</strong>. Doar că la <em><strong>Bicycle Music Festival</strong></em> kilometrii s-au transformat în energie, bicicliștii generând, ajutați și de bateriile puse la dispoziție de Rombat, energia electrică necesară pentru a asigura sunetul pentru <strong>Andrei Vitan, Temple Invisible, The Dream Diggers, TiPtiL</strong> și<strong> Mara &amp; Mongol</strong>.</p> <p>În cadrul concertului <strong>Les Elephants Bizarres</strong>, doar instrumentele au fost alimentate de enegie electrică produsă la pedale, iar la <strong>Vița de Vie</strong>, energia pentru proiecțiile de pe ecrane a fost eco.</p> <p><strong>Organizatorii doresc să mulțumească "pedalatorilor" pentru implicare!</strong></p> <p>Este pentru prima oară când un astfel de eveniment apelează la surse alternative de curent , iar organizatorii speră ca energia eco să fie folosită, de acum încolo, la cât mai multe activități de acest gen. <strong>La Bicycle Music Festival oamenii au fost, cu adevărat, energia, iar publicul a participat efectiv la realizarea evenimentului. Vă mulțumim și vă asteptăm și la următoarele ediții!</strong></p> <p><strong>Paticiparea la Bicycle Music Fest a fost gratuită!</strong></p>