<p><img class=" alignright size-full wp-image-1187" style="margin-left: 10px; float: right;" src="http://definite.ro/_development/wp-content/uploads/2015/08/Bodark.jpg" alt="Bodark" width="280" height="181" />Follow-up-ul LP-ului de debut, <em><strong>"Pot"</strong></em> (2014), va fi lansat la începutul lui 2016 şi diferă din mai multe puncte de vedere de precedentul disc.</p> <p>Materialul, al cărui nume nu a fost încă dezvăluit, se adresează unui public mai larg, este mai experimental (conţine elemente de hip-hop, beneficiază orchestral de prezenţa viorilor, a violoncelului, a pianului) şi tratează tema omului imperfect dar frumos în simplitatea lui.</p> <p>Pe partea de producţie, <strong>Bodark</strong> a cooptat două nume importante ale scenei româneşti şi internaţionale: <em>Mihai Tivadar</em> (MT Sound Grenoble/ <strong>Dirty Shirt</strong>) îşi va asuma rolul de producător şi se va ocupa şi de mixaj, în timp ce <em>Adam Whittaker</em> (Space Ray Music) va desăvârşi discul cu mixajul final şi mastering.</p> <p>Motivele pentru care trupeţii au ales să lucreze cu Mihai şi Adam sunt clare:</p> <blockquote> <p>"Cu Mihai am muncit şi la albumul trecut şi lucrăm cu el în continuare din foarte multe motive: este profesionist, deschis, punctual, talentat şi un muzician foarte bun. Cu Adam am discutat prima oară după ce am lansat noi primul album şi a rămas să reluăm poveştile când ne apucăm de lucrat la piese noi, ceea ce am şi făcut. Ne bucură faptul că l-am ales, se simte clar mâna lui pe piese, iar faptul că foarte multe trupe mari de alternative lucrează cu el spune multe. În plus se înţelege foarte bine cu Mihai şi am o bănuială că proiectul Bodark nu va fi singurul lor proiect împreună."</p> </blockquote> <p>Vali Mihnea, solistul formaţiei, a descris direcţia noului album. Acesta va avea un sound cu precădere alternativ, spre deosebire de precedentul, care s-a axat mai mult pe rock clasic.</p> <p><iframe src="https://www.youtube.com/embed/C3Ko8sdBJ_8" frameborder="0" width="280" height="157" allowfullscreen="allowfullscreen" style="float: right; margin-left: 10px;"></iframe></p> <blockquote> <p>"Dacă pe albumul precedent bălanţa între alternative/rock clasic, înclină mai mult către rock clasic, piesele noi sună mult mai alternative. Per total poate fi considerat mai "vesel", dar avem atât piese "light" cum e <em>"Erou"</em>, avem şi piese mai dure şi energice, cum cel mai probabil va fi următorul nostru single."</p> </blockquote> <p>Cât despre piesa <em>"Erou"</em>, primul single extras de pe disc, aceasta beneficiază şi de un videoclip. Acesta prezintă povestea înduioşătoare a unei relaţii perfecte în imperfecţiunea ei omenească.</p>