<p style="text-align: center;"><span style="text-decoration: underline;"><em>Aby Stage Bar </em></span>
vă invită
<span style="text-decoration: underline;">duminică, 30 octombrie, ora 20:00</span>
la concertul extraordinar
<strong>AG Weinberger Band</strong><strong> </strong></p>

<h4>Un eveniment muzical de neratat pentru orice pasionat de blues şi jazz.
Un concert de colecţie, alături de un artist de cea mai  înalta clasă care va împărtăși cu publicul o experiență muzicală de o forță şi expresivitate  așa cum doar în marile săli de concerte internaționale se pot auzi.</h4>
<strong><img class="size-medium wp-image-5155 alignright" src="http://definite.ro/_development/wp-content/uploads/2016/10/afis-AG-valcea-214x300.jpg" alt="afis-ag-valcea" width="214" height="300" />AG Weinberger</strong> în noua formulă de band oferă o nouă dimensiune componistică şi  stilistică repertoriului său, reunind piese de jazz, blues, soul, blues-rock într-un concert de colecţie, adevarate bijuterii muzicale pe care în Romania doar <strong>AG Weinberger</strong> le cântă.

Noua formulă de band, <strong>AG Weinberger</strong>, recrează în stil propriu un univers muzical de înaltă ţinută, piese  din repertoriul lui <strong>Lionel Hampton, T-Bone Walker, The Fabulous Thunderbirds, Benny Golson, Charlie Parker</strong> sau selectia din compozitiile proprii sunt redimensionate şi filtrate muzical de către <strong>AG Weinberger</strong> în cel mai firesc spirit al libertăţii de creaţie, muzica sa emanând aceeaşi sensibilitate şi aceeaşi amprentă solară universului muzical abordat.

Considerat de către critici <em><strong>Mr. Blues</strong></em> al României, si de către  <strong>B.B. King</strong> <em>“un chitarist carismatic de cea mai înaltă clasă”</em>, <strong>AG Weinberger</strong> este singurul artist de blues şi jazz din România selectat pentru nominalizare la 7 categorii la Premiile Grammy, decorat cu Ordinul Cultural în grad de Cavaler. El îşi continuă misiunea sa cu acelaşi zel, cu aceeaşi pasiune şi credintă  pentru a impune muzica bună în viaţa culturală din România.
<p style="text-align: center;"><span style="text-decoration: underline;">Duminică, 30 octombrie, ora 20:00, Aby Stage Bar</span>, Calea lui Traian 158A Complex Nord, Râmnicu Vâlcea
Rezervări 0761 312 655</p>

<h4>Portret <strong>AG Weinberger</strong> - Mr. Blues al Romaniei</h4>
Cel mai bun interpret de blues pe care l-a dat România vreodată, inegalabilul <strong>AG Weinberger</strong>, s-a născut la Oradea în anul 1965. Chitarist de excepţie, vocalist, interpret la muzicuţă, producător şi realizator de emisiuni radio şi TV, producător de albume, l-au definit ca fiind „întâiul misionar al muzicii Blues”,  fiind supranumit de cǎtre critica de specialiate <strong><em>Mr. Blues al României</em>.</strong>

În 1998 este invitat la <em><strong>Festivalul Bluestock</strong></em>, fiind singurul artist nonamerican acceptat să participe la celebra manifestare

În mai 2000, pleacă “în exil cultural” în Statele Unite”, intrând astfel în marea competiţie a pieţei muzicale din America.

<strong><em>”Nashville Calling”</em>,</strong> întîiul album american semnat <strong>AG Weinberger</strong> a fost înregistrat între noiembrie 2004 şi aprilie 2005, la Nashville, iar în <span style="text-decoration: underline;"><strong>2006 este propus pentru nominalizare la Premiile Grammy pentru 7 categorii, fiind</strong> </span><strong><span style="text-decoration: underline;">singurul artist de blues din Romania care a atins o astfel de performanta artistica la nivel mondial</span>.</strong>

<strong>B.B. King</strong> l-a considerat <em>“un chitarist foarte bun, un chitarist carismatic de cea mai înaltă clasă”</em>. Are 11 albume discografice, a scris muzica pentru 18 spectacole de teatru, a fost iniţiatorul şi fondatorul emisiunii <strong><em>„Acadeaua, cea mai dulce emisiune”</em>,</strong> difuzată pe Radio Romania Tineret între 1995 şi 2000 şi pe  TVR 2 între  2012 şi 2013. A fost producator şi realizator pentru emisiunea radiofonică <em>„<strong>Delfinariu”</strong></em> difuzată pe Radio Contact între 1995 şi 2000 şi  emisiunea TV <em><strong>„Interzis FM”</strong></em>, difuzată pe TVR1 în 2011.

În 2011 a fost decorat cu<strong> <em>„Ordinul Meritul Cultural în grad de Cavaler”</em> <em>de cǎtre Preşedinţia României</em>,</strong> ca apreciere pentru cariera muzicală deosebită şi pentru eforturile constante de a descoperi şi de a promova noi talente.

În anul 2016 a fost distins cu<strong><em> „Premiul pentru cel mai bun artist de Blues”</em> </strong>al anului 2015, precum si cu<strong> <em>„Premiul pentru cel mai bun album de Blues”</em></strong><em><strong>-</strong></em><strong><em> ”Mighty Business”</em>, </strong>editat de casa de discuri a artistului, <em>Big Foot Records</em><strong>.</strong><strong> </strong>

<strong><em>”Mighty Business”</em> </strong>se află în acest moment pe primele locuri într-unul dintre cele mai importante topuri de Blues/Rock din Statele Unite iar piesele sunt difuzate de peste 250 de posturi de radio din întreaga lume. <strong><em>”Mighty Business”</em></strong> a primit deja recenzii excepţionale din Grecia, Australia, Olanda, S.U.A., Marea Britanie, Argentina, Germania, Franţa etc.