<strong><img class=" wp-image-3616 alignright" src="http://definite.ro/_development/wp-content/uploads/2016/03/OCS-mar-214x300.jpg" alt="OCS-mar" width="274" height="384" />Omul Cu Şobolani</strong>, una dintre cele mai bine cotate trupe de rock alternativ din România, va concerta <span style="text-decoration: underline;">sâmbătă seară în Club Fabrica (str. 11 Iunie, nr. 50)</span>. În deschidere se vor produce formaţiile <strong>Flesh Rodeo</strong> şi <strong>Inside</strong>. Evenimentul are loc în cadrul programului <em><strong>Dark Side Nights</strong></em>, un proiect <em>Dark Side Booking Academy</em>.

Programul serii de sâmbătă:
Open doors: 20:00
<strong>Inside</strong>: 21:30-22:20
<strong>Flesh Rodeo</strong>: 22:30-23:20
<strong>Omul cu sobolani</strong>: 23:30

<strong>OCS</strong>, prescurtarea de la <strong>Omul Cu Şobolani</strong> – nume inspirat din titlul cărții lui Freud – este numele trupei formate din Dan Amariei (vocal), Nicu Aramă (chitară), Mihnea Dobrotă (tobe) și Radu Andrei (bas), care a luat naștere în Constanța (România), în urmă cu optsprezece ani. De atunci, aceștia au ajuns departe: au cucerit scena alternativă românească, au scos opt albume, au filmat peste treizeci de videoclipuri, au susținut sute de concerte și sunt la a treia generație de fani. În prezent, <strong>OCS</strong> este cea mai bine cotată formație de rock alternativ din România.

Stilul lor muzical constă în principal din influențe grunge, rock alternativ și pop rock, îmbinate într-un stil propriu. O formație de rock alternativ, despre care se poate spune că are ceva unic în sunet și compoziție. Piesa lor, <strong>OCS</strong> - <em>"Cine E De Vina"</em>, a fost difuzată pe frecvențele Radio Guerrilla București, iar videoclipul a fost unul foarte apreciat pe MTV România. Mai mult, <strong>OCS</strong> au primit o nominalizare pentru această piesă, la categoria <em>”Cea mai bună formație de rock”</em> din cadrul premiilor <em><strong>MTV România</strong></em>, în 2006. Au avut concerte alaturi de trupe mari ale scenei rock internationale: <em><strong>Jack White, Marylin Manson, Skunk Anansie, Prodigy</strong></em>.

<strong>Flesh Rodeo</strong> este o formaţie de alternative metal din Bucureşti. Bazele trupei au fost puse încă din anul 2008, însă actualul line-up a început să prindă contur de abia spre finalul anului 2010, prima apariţie live având loc în martie 2011.

Peste 70 de concerte alături de nume precum <em><strong>Alternativ Quartet, Luna Amară, Breathelast, White Walls, Coma, Karma To Burn, Implant Pentru Refuz, Point Blank</strong></em> sau <em><strong>Smallman</strong></em>, apărând şi în cadrul festivalurilor <em><strong>B'estfest</strong></em> şi <em><strong>Rockstadt Extreme Fest</strong></em>. În octombrie 2013, <strong>Flesh Rodeo</strong> a lansat primul album de studio, <em><strong>"Tellurium-128"</strong></em>, care conţine 8 piese înregistrate şi mixate de Marius Costache la Next Dog Studio. În vara lui 2015 au participat la <em><strong>Zilele Prieteniei Bergenbier</strong></em>, în trei orașe: Brașov, Constanța și Craiova.

La finele lui 2015, <strong>Flesh Rodeo</strong> au lansat cel de-al doilea material discografic – EP-ul <em><strong>"End of Greatness"</strong></em>. Lansarea, ce a avut loc în clubul Fabrica din București, avea să fie urmată de un turneu național, care a fost anulat de trupă în urma accidentului de pe 30 octombrie, de la club Colectiv. În prezent, trupa lucrează la următorul album, ce urmează a fi înregistrat în primăvara acestui an și este programat pentru lansare în toamna lui 2016.

<strong>Inside</strong> a debutat la începutul anului 2013 în cluburile din Moldova (Iași, Suceava, Galați) la diverse festivaluri (<em><strong>ArtFest, Festudis, Rock'n'Iași, Zilele Prieteniei Bergembier</strong> </em>etc.) cu un repertoriu format din compoziții proprii. Un rol important în promovarea trupei a jucat Studioul de Bază din Iaşi unde au înregistrat prima piesă, <em>"You are OK</em>", au avut primul foto-shooting și primele materiale video.

<strong>Inside</strong> este rezultatul a ceea ce trăiesc și simt un artist vizual, un IT-ist, un free-lancer și un istoric în forma cea mai pură de expresivitate a stilului rock alternativ. Membrii componenţi sunt: Mădălina (27) la voce şi chitară, Paul (25) la chitară, Iulian (34) la bas şi Codrin (34) la baterie.

Anul 2015 a adus două materiale video, realizate în întregime de Francesca Pantea (BlueCat Studio) și un prim album-demo, înregistrat, mixat și masterizat la Studioul de Bază de Vladimir Ivanov. Primul videoclip, intitulat <em>"Muza"</em>, a fost lansat la Teatru Fix, în cadrul SFR – <em><strong>Serile Filmului Românesc</strong></em>, iar cel de-al doilea, <em>"Hello"</em>, lansat atât pe plan național la TVR și în cadrul festivalului <em><strong>Rock’n’Iași</strong></em>, cât și internațional în mediul online.

Data şi ora: sâmbătă, 26 martie, ora 20
Locul: Club Fabrica (str. 11 iunie, nr 50)
Concert: <strong>Omul Cu Şobolani (OCS)</strong>
În deschidere: <strong>Flesh Rodeo | Inside</strong>
Preţ bilet: 40 de lei (iabilet.ro)

Ajuns anul acesta la partea a treia, <em>Dark Side Booking Academy</em> reprezintă o nouă platforma muzicală “menită să promoveze scena muzicală românească şi să întarească, pe cât posibil, relaţia dintre public şi trupe. Astfel, în cadrul <em><strong>Dark Side Nights</strong></em> vor concerta trupe consacrate, dar şi trupe din noul val, aparţinând tuturor genurilor muzicale, unicul scop fiind mediatizarea fenomenului muzical "şi nicidecum mercantilizarea lui”, după cum spun autorii Dark Side.