<p><strong><img style="margin-left: 10px; float: right;" src="images/phocagallery/Screaming-Heads.jpg" alt="Screaming-Heads" width="300" height="240" />Screaming Heads</strong>, prima trupă românească care a combinat Hip-Hop cu Metal, s-a înfiinţat în anul 1994 la Reşiţa. <br />După câteva concerte locale au înregistrat primul demo, cu ajutorul căruia s-au calificat la festivalul <em><strong>Top T 1995</strong></em>, un festival la care au participat trupe din toată ţara. Rezultatul bun obţinut (s-au clasat pe locul 3) i-au motivat mult, astfel că în iunie 1996, au lansat primul album intitulat <em><strong>"Trăind degeaba"</strong></em>.</p> <p>O nouă apariţie în cadrul festivalului <em><strong>Top T</strong></em> le-a adus premiul special care a constat în semnarea unui contract cu casa de discuri Electrecord. <br />Următorul album, <em><strong>"PNV"</strong></em>, a fost lansat tot pe cont propriu din cauza unor probleme financiare pe care Electrecordul, din păcate, le-a întâmpinat.</p> <p>A urmat o pauză de câţiva ani până la reactivarea trupei. Aceasta s-a produs în 2006, când a fost lansat EP-ul <em><strong>"A Real Live"</strong></em>, care conţine 6 piese înregistrate în diferite concerte.<br />Anul 2007 le-a adus apariţia, pe compilaţia revistei <em>Maximum Rock</em>, a primului single de pe albumul <em><strong>"Reinforced"</strong></em>, şi anume piesa <em>"Capetele S.T.R.I.G.A."</em>. <br />Apariţia albumului a fost amânată însă până în luna martie a anului 2012. În aprilie 2012 au susţinut la Reşiţa, în faţa unei săli arhipline, concertul de adio. Nu a fost o hotărâre uşoară, dar din cauză că membrii trupei sunt răsfiraţi în întreagă Europă, acesta a fost un pas necesar.</p> <p><em>Flavius Suciu</em> şi <em>Toni Dijmărescu</em>, care trăiesc în Spania şi Germania, continuă să facă muzică împreună sub numele <strong>The Brothers</strong>. <br />După două colaborări cu Shibby, o artista reşiţeană, şi Liviu Hoisan, liderul legendarei trupe de Thrash Metal româneşti <strong>Tectonic</strong>, aceştia au început colaborarea cu cunoscutul rapper <strong>MarkOne1</strong>. Noul grup numit <strong>MarkOne1 &amp; The Brothers</strong> a lansat primul single, <em>"Calibrul nostru",</em> în mod independent, iar al doilea, <em>"Tâlhărie pe faţă"</em>, prin casa de discuri <em>Universal Music România</em>.</p> <p>Mai jos puteți vedea o emisiune despre și cu <em>Toni Dijmărescu</em> realizată de <em>TVR Internațional</em>.</p> <p><iframe src="https://www.youtube.com/embed/1nceaPrpBqI" frameborder="0" width="420" height="315" allowfullscreen="allowfullscreen"></iframe></p> <p>Oricum, din ce am discutat cu Toni, <strong>The Brothers</strong> încă mai au multe de spus, așa că le ură bun venit la <span style="color: #cd0000;">Definite Rock</span>!</p>