<p>Câștigătorii <em><strong>Marelui Premiu</strong></em> la ediția din anul 2014 a festivalului <em><strong>Posada Rock</strong></em> vor susține în acest an un recital pe scena festivalului muscelean.</p> <p><strong>SinScape</strong> este o formație care a apărut pe scena metal-core din România în anul 2012, câștigând rapid un loc între trupele tinere ale noului val de metal românesc. Stilul abordat a fost asemănat cu cel consacrat de formații ca <em><strong>Killswitch Engage, Parkway Drive, As I Lay Diyng</strong></em>, prin îmbinarea de riff-uri agresive cu pasaje melodioase și refrene pline de energie și "groove".</p> <p><img class=" alignright size-full wp-image-1133" style="margin-left: 10px; float: right;" src="http://definite.ro/_development/wp-content/uploads/2015/07/SinScape.jpg" alt="SinScape" width="347" height="222" />După un an de apariții pe scenele din România, <strong>SinScape</strong> a lansat, în decembrie 2013, primul material de studio, un EP intitulat <em><strong>"SinScape"</strong></em>, material care a marcat începerea unui nou capitol prin schimbarea front-man-ului. Odată cu venirea acestuia, trupa a regândit o parte din materialul vechi și a stabilit noua direcție pentru compozițiile viitoare.</p> <p>În ideea de a depăși limitele impuse de abordarea unui anume stil muzical, <strong>SinScape</strong> a colaborat cu producătorul și MC-ul Vlad Dobrescu (<em><strong>CTC</strong></em>) și au refăcut piesa <em>"Oameni ca mine"</em> de pe albumul <em><strong>"În sfârșit"</strong></em>, iar remixul lansat pe 12 martie 2014 a strâns aproape două mii de vizualizări în primele 24 de ore de la postarea pe YouTube.</p> <p>În septembrie 2014, formația a câștigat <em><strong>Marele Premiu</strong></em> la <em><strong>Posada Rock</strong></em> unde juriul a decis în unanimitate că <strong>SinScape</strong> a avut cea mai bună prestație dintre cele 12 formații finaliste.</p> <p><strong>SinScape</strong> sunt:</p> <ul> <li>Mihai Trifan – Guitar</li> <li>Alex Bucur – Guitar</li> <li>Bogdan Todor – Bass</li> <li>Vlad Gheorghe – Drums</li> <li>Elvis Silitra – Vocals</li> </ul> <p><em><strong>Festivalul Posada Rock 2015</strong></em> este organizat de <em>Asociaţia Rock Culture</em> în parteneriat cu Primăria Municipiului Câmpulung şi se va desfăşura <span style="text-decoration: underline;">în perioada 4-5 septembrie pe Stadionul Municipal din Câmpulung Muscel</span>. Un spaţiu destinat campării va fi amenajat în imediata vecinătate a zonei care găzduieşte festivalul. Camparea va fi gratuită pentru deţinătorii de bilet sau abonament.</p> <p>Biletele şi abonamentele au următoarele preţuri:</p> <ul> <li>20 lei biletul pentru o zi</li> <li>30 de lei abonamentul pentru cele două zile de festival</li> </ul> <p>și le găsiți pe www.iabilet.ro, în rețeaua iabilet (Magazinul Muzica, Rețeaua Say Shops - partener Orange, Magazinul V Generation de pe calea Moșilor, Magazinele IQBox și Uman, Agențiile Perfect Tour) și pe cele 1500 de terminale self-service ZebraPay din Kaufland, Cora, Auchan, Carrefour și Mega Image din toată țara.</p> <p>Online puteți plăti cu cardul, Paypal, pe factura Vodafone, ramburs cu plata cash prin FanCurier oriunde în țară sau prin OP.</p>