<p><img class=" alignright size-full wp-image-1310" style="margin-left: 10px; float: right;" src="http://definite.ro/_development/wp-content/uploads/2015/09/Maximum-Rock-Festival-18oct.jpg" alt="Maximum-Rock-Festival-18oct" width="230" height="320" />În aproximativ două săptămâni, Bucureştiul va fi luat cu asalt de formaţiile din line-up-ul unuia dintre cele mai aşteptate festivaluri metal din România, <em><strong>Maximum Rock Festival</strong></em>!</p> <p><em><strong>Epica, Annihilator, Sirenia, Skalmold, Septicflesh</strong></em> şi mulţi alţii vor urca pe scenă pentru a oferi concerte de neuitat. Evenimentul are loc <span style="text-decoration: underline;">între 15 şi 18 octombrie 2015, în Club Colectiv şi la Arenele Romane</span>.</p> <p>Din cauza unor probleme interne, formaţiile <em><strong>Nightrage</strong></em> şi <em><strong>Zonaria</strong></em> au anulat turneul european, astfel încât nu vor mai ajunge la Bucureşti. Am decis totuşi să înlocuim cele două grupuri cu trupe locale.</p> <p>Timpul fiind foarte scurt, am ales să cooptăm formaţii din ţară. Astfel, ne bucurăm să anunţăm că line-up-ul autohton este mai bogat cu două nume: <strong>Lupu' cel Rău</strong> şi <strong>Hteththemeth</strong>!</p> <p><strong>Lupu' cel Rău</strong>&nbsp;este o trupă de rock sincer, formată din simpla plăcere de a cânta live. Băieţii au experienţă pe scena metal, fiind deja cunoscuţi rockerilor români din formaţii precum <em><strong>White Walls</strong></em> sau <em><strong>Magica</strong></em>.</p> <p><img class=" alignright size-full wp-image-1311" style="margin-left: 10px; float: right;" src="http://definite.ro/_development/wp-content/uploads/2015/09/Lupu_Cel_Rau-18oct.jpg" alt="Lupu Cel Rau-18oct" width="230" height="146" /></p> <p>Când sunt întrebaţi ce stil de muzică abordează, constănţenii preferă să răspundă : <em>"Party metal !"</em></p> <p><strong>Lupu' cel Rău</strong>&nbsp;a finalizat înregistrările primului material discografic, acesta aflându-se momentan în faza de mixaj. Până când albumul va fi gata, băieţilor le place să cânte cât mai mult live, combinând piesele proprii cu coveruri ale trupelor de rock clasic cu care au crescut, participând la numeroase festivaluri din ţară.</p> <p><img class=" alignright size-full wp-image-1312" style="margin-left: 10px; float: right;" src="http://definite.ro/_development/wp-content/uploads/2015/09/hteththemeth.jpg" alt="hteththemeth" width="230" height="158" /></p> <p><strong>Hteththemeth</strong> este o formaţie foarte iubita care s-a remarcat prin stilul muzical unic abordat: o combinaţie între metal, elemente de muzică avangardistă şi progresive, note ambientale, influenţe Gothic şi chiar şi nişte sonorităţi blues şi bossa nova. Spectacolul scenic al grupului este remarcabil, ieşind în evidenţă prin teatralitate.</p> <p>Grupul pregăteşte un nou disc, intitulat <em><strong>"Best Worst Case Scenario"</strong></em>, pe care îl descrie ca o coloana sonoră a unui film imaginar.</p> <p><em><strong>Maximum Rock Festival</strong></em> este unul dintre cele mai aşteptate show-uri metal ale toamnei în România şi se va desfăşura pe parcursul a 4 zile, între 15 şi 18 octombrie 2015, la Arenele Romane din Bucureşti. Până acum, au fost confirmate următoarele nume: <em><strong>Epica, Annihilator, Sirenia, Skalmold, The Silent Wedding, Kistvaen, Harlott, Archer, Gothic, Enemy of Reality, Dimlight, Sorrowful Angels, Tiarra, Hatemode, Crimena, Target, For The Wicked</strong></em> şi <em><strong>Elarmir</strong></em>, urmând ca, pe viitor, să fie anunţate noi nume.</p> <p><em><strong>Maximum Rock Festival</strong></em> este o sărbătoare metal cu acte în regulă. Pe lângă concerte, la eveniment se vor desfăşura diverse activităţi interactive, expoziţii, târguri de merchandise, performance-uri şi multe altele.</p>