<p><span style="text-decoration: underline;"><img class=" alignright size-full wp-image-1293" style="margin-left: 10px; float: right;" src="http://definite.ro/_development/wp-content/uploads/2015/09/MUM-54-8nov.jpg" alt="MUM-54-8nov" width="290" height="410" />Duminică, 8 noiembrie 2015, în Club Fabrica din Bucureşti</span>, va avea loc cea mai obscură seară de black metal din acest an!&nbsp;</p> <p>Pe scenă: <strong>Saturnian Mist, Claymore</strong> şi <strong>Dark Æclipse</strong>.&nbsp;</p> <p>Creată în jurul celor mai adânci idei cabalistice şi esoterice, trupa <strong>Saturnian Mist</strong> înseamnă ocultism, filosofie şi satanism. În premieră în ţara noastră, una din cele mai stranii formaţii black metal din Finlanda îşi va lansa la Bucureşti cel de-al doilea album, <em><strong>"Chaos Magick"</strong></em>, sub egida respectabilei case de discuri Candlelight Records. Selectivă la apariţiile live, concertul din Fabrica va fi o ocazie deosebită de a vedea live o trupa care până acum a cântat numai în companii selecte (alături de <em><strong>Necros Christos, Ofermod, Antaeus, Mgla</strong></em> sau <em><strong>Archgoat</strong></em>).</p> <p>O trupa extrem de apreciată de ascultătorii black metal din România, <strong>Claymore</strong> revine la Bucureşti cu o componenţă nouă şi cu o punere în scenă diferită de precedentele susţinute la noi. După ce de-a lungul anilor au împărţit scenă cu greii metalului - <em><strong>Dimmu Borgir, Primordial, Exodus, Overkill, Graveworm</strong></em> sau <em><strong>Lord Belial -</strong></em>&nbsp;bulgarii vor prezenta pe 8 noiembrie un show energic, melodic dar şi agresiv în acelaşi timp.</p> <p>Un nou debut scenic sub egida <em>Metal Under Moonlight</em>! Deşi activează din 2013, pentru bucure;tenii de la&nbsp;<strong>Dark Æclipse</strong> ziua de 8 noiembrie 2015 va rămâne în arhivă ca fiind data primului live din istoria trupei. Mergând pe direcţia unui black metal melodic, simfonic, <strong>Dark Æclipse</strong> încorporează în formula sa şi elemente folk metal, dar şi uşoare influenţe doom şi power.</p> <ul> <li>Duminică, 8 noiembrie 2015, ora 20.00 (ora de la care se permite accesul publicului)</li> <li>Preţul biletului: 25 lei (de vânzare doar la intrare, în seara concertului)</li> <li>Mijloace de transport: tramvaiele 7, 23, 27, 47 - staţia Gramont</li> <li><a href="http://www.facebook.com/events/881482018613088" target="_blank">Facebook event</a></li> </ul> <p>Pe durata concertului sunt permise fotografiatul şi filmatul. Este interzis accesul cu băuturi aduse din afara clubului. Stand de CD-uri şi tricouri la acest concert.</p> <p><span style="text-decoration: underline;"><em>Precizare: acest concert este non-profit, toate încasările rezultate sunt folosite pentru organizarea evenimentului şi pentru plata cheltuielilor de deplasare a trupelor participante.</em></span></p> <p>Eveniment sub egida serilor <em>Metal Under Moonlight</em>, recomandat de <span style="color: #cd0000;">Definite Rock</span>.</p>