<p><img class=" alignright size-full wp-image-958" style="margin-left: 10px; float: right;" src="http://definite.ro/_development/wp-content/uploads/2015/05/Hatemode.jpg" alt="hatemode" width="333" height="265" />Trupa <strong>Hatemode</strong> a fost înfiinţată la Bucureşti la finalul anului 2013 de către muzicieni cu vechime pe scena metalului românesc, trupa dispunând de un background serios în zona rock/metal, atât în underground cât şi în mainstream, iar componenţa actuală şi experienţele membrilor trupei vorbesc de la sine despre acest lucru.</p> <p>Amintim, astfel, colaborări în trecut ale membrilor <strong>Hatemode</strong> cu nume precum Nicu Covaci (<em><strong>Phoenix</strong></em>), Cristi Minculescu (<em><strong>Iris</strong></em>) sau formaţii metal din underground precum <em><strong>Interval, Rising Shadow, Abigail, Aquila, Reborn</strong></em>, toate dintre acestea fiind nume extrem de cunoscute ale pop-rock-ului sau heavy-metalului românesc.</p> <p>În acest an, formaţia <strong>Hatemode</strong> a concertat deja în multe dintre locurile binecunoscute din circuitul concertistic românesc, dar acesta este doar începutul.</p> <p>În vara lui 2015, Hatemode a fost prezentă pe scena festivalului <em><strong>Kavarna Rock 2015</strong></em>, fiind una din câştigătoarele concursului naţional din România organizat cu acest prilej. Acolo a fost votată de peste 90% din publicul existent şi juriul de specialitate format din jurnalişti şi muzicieni ai genului.</p> <p>Pe scena festivalului <em><strong>Kavarna Rock 2015</strong></em>, formaţia a respirat acelaşi aer alături de <em><strong>Within Temptation, Twisted Sister, Hammerfall, Candlemass</strong></em> şi multe alte trupe de calibru mondial, aşadar un bun prilej de a petrece un sejur minunat la Kavarna, în compania rockerilor români.</p> <p>De asemenea, trupa a concertat pe scena festivalului <em><strong>Metalhead Meeting 2015</strong></em>, cel mai important festival rock-metal din România, alături de <em><strong>Primordial, Dark Funeral, Satyricon, The Sirens</strong></em>&nbsp;etc., dar şi la festivalul <em><strong>I Am The Rocker</strong></em>.</p> <p>Nu în ultimul rând, în toamna acestui an, <strong>Hatemode</strong> va pleca într-un turneu european care va include concerte în Serbia, Croaţia, Ungaria, Cehoslovacia, Polonia şi Germania.</p> <p>În momentul de faţă <strong>Hatemode</strong> se află în studio pentru înregistrarea primului album care se va numi <em><strong>"Rage Supreme"</strong></em>, însă activitatea trupei nu se opreşte aici, ea fiind implicată deja în mai multe discuţii care o pot aduce în acest an pe scena altor festivaluri de calibru european.</p>