Trupa braşoveană de Melodic Death Metal <strong>False Reality,</strong> anunţă că a ajuns la un acord cu <em>Loud Rage Music</em> în vederea lansării mult-aşteptatului album de debut, <em><strong>"End of Eternity"</strong></em>, lansare plănuită pentru toamna acestui an. În plan mai este şi o serie de concerte pentru promovarea acestui album de debut care vine ca o încununare a lungii şi tulburatei cariere a trupei. Fani ai unor trupe precum <em><strong>Amorphis, Orphaned Land</strong></em> sau <em><strong>Moonspell</strong></em> vor gusta pe deplin propunerea <strong>False Reality</strong>, un album emoţional, atmosferic, dar în acelaşi timp intens şi abraziv, o incursiune într-o altă realitate.

Fondată în decembrie 1998, <strong>False Reality</strong> a activat în underground-ul metal românesc până în primăvara anului 2003, evoluând pe multe scene, inclusiv în cadrul unor festivaluri de profil, din care amintim <em>Samus Rock Alive Satu Mare, Top T Buzău, Metalheart Constanţa</em> etc. Singură apariţie discografică oficială a fost EP-ul <em><strong>"Tales of Eternity"</strong></em> lansat în anul 2002 pe platforma online www.mp3.com, în colaborare cu <em>Sidekick Records</em> (Norvegia). Acesta a fost de altfel şi unica concretizare a colaborării cu label-ul norvegian, care s-a desfiinţat după scurt timp.

Anul 2003 a însemnat finalul primei părţi din existenţa trupei, în urma unor probleme ce au survenit încă din anul 2002, însă nu s-a pus niciodată problema desfiinţării definitive. Au fost mai multe încercări de a ocupa locurile libere din trupă, prin sala de repetiţii perindându-se mai mulţi muzicieni, însă revenirea pe scenă a avut loc doar după o pauză de 8 ani. <strong>False Reality</strong> a susţinut primul concert în noua componenţă în primăvară lui 2011, păstrând stilul abordat în perioada anterioară de activitate - melodic death metal.

Printre apariţiile notabile ale trupei menţionăm participarea la prima ediţie a <em>Rockstadt Extreme Fest</em> şi concertul susţinut în compania trupei <em><strong>Arkona</strong></em> în clubul Rockstadt din Braşov.

<img class=" wp-image-3642 alignright" src="http://definite.ro/_development/wp-content/uploads/2016/03/False-Reality-200x300.jpg" alt="False-Reality" width="267" height="401" />Componenţă:

Ioan Alexandru Crişan - voce
Codruţ Costea - tobe
Radu Grosu - chitară bass
Silviu Stan - chitară
Lucian Popa - chitară, voce
Vlad Amariei - clape

Discografie:

1999 - <em>"Escape from Doom"</em> - 1 track demo
2002 - <em><strong>"Tales of Eternity"</strong></em> - EP - www.mp3.com

<a href="http://www.falsereality.ro" target="_blank">www.falsereality.ro</a>
<a href="http://www.facebook.com/FalseRealityBand" target="_blank">www.facebook.com/FalseRealityBand</a>
<a href="http://www.youtube.com/user/falserealityro" target="_blank">www.youtube.com/user/falserealityro</a>