<p>Cea mai importantă formaţie de death-metal din Grecia şi una dintre cele mai iubite din Europa, şi nu numai, <strong>Septicflesh</strong>, se întoarce la Bucureşti după mai mult de patru ani de absenţă!</p> <p>Grupul originar din Atena a fost întemeiat în 1990 de Sotiris Vayenas (chitară), Spiros Antoniou (bas/voce) şi Christos Antoniou (chitară) şi s-a impus încă de la primul EP, <em><strong>"Temple of the Lost Race"</strong></em>, apărut în decembrie 1991. Reacţiile criticilor de specialitate şi ale fanilor au fost imediate: se născuse o trupa excepţională, cu un sound unic!</p> <p>De atunci, grupul a lansat 9 LP-uri, între care cel mai recent este <em><strong>"Titan"</strong></em> , apărut în 2014. Materialul a primit recenzii pozitive şi multe publicaţii i-au acordat punctaj maxim, având doar cuvinte de laudă la adresa melodiilor.</p> <blockquote> <p>"Orchestraţia este imprevizibilă, apocaliptică, părţile de cor te înalţă iar elementele de percuţie sunt experimentale. Peste toate, Filarmonica din Praga se varsă că o cascadă!", au scris cei de la Loudwire.</p> <p>"Acest album îşi atinge scopul: ajunge la public şi oferă o prestaţie de zile mari!" (Metal Sucks)</p> <p>"<em><strong>"Titan"</strong></em> este una dintre cele mai bune lansări de extreme metal. <strong>Septicflesh</strong> a realizat aici un progres complet." (Sputnikmusic)</p> </blockquote> <p><img class=" size-full wp-image-1055" src="http://definite.ro/_development/wp-content/uploads/2015/06/Poster_Septicflesh_Facebook.jpg" alt="Poster Septicflesh Facebook" width="700" height="390" /></p> <p><strong>Septicflesh</strong> revine în Bucureşti pentru a concerta în cadrul celei de-a treia ediţii a <em><strong>Maximum Rock Festival</strong></em>, alături de nume ca <em><strong>Epica, Annihilator, Sirenia, Skalmold</strong></em> şi multe altele! Grupul va urca pe scenă <span style="text-decoration: underline;">în data de 18 octombrie 2015</span>.</p> <p><strong>Deoarece dorim să-i răsplătim pe cei care îşi procură bilete în avans la spectacol, am organizat un concurs <span style="text-decoration: underline;">dedicat celor care îşi achiziţionează ACUM abonamente la Maximum Rock Festival 2015</span>, <span style="text-decoration: underline;">dar şi celor care şi-au procurat până în acest moment abonamentele</span>. Aveţi, astfel, şansa să intraţi în posesia unuia dintre cele 10 abonamente duble puse la dispoziţie pentru ediţia din 2016 a Maximum Rock Festival!</strong></p> <p><strong>Concurenţii sunt rugaţi să ne trimită un mail la concurs@maximumrock.ro în care să specifice: la subiect, MAXIMUM ROCK FESTIVAL 2016, iar în corpul mailului NUMELE complet şi CODUL DE BARE al biletului. Cei care şi-au procurat abonamentele prin Pay Pal sunt înscrişi automat în concurs.</strong></p> <p><strong>Câştigătorii vor fi desemnaţi la o dată anunţată ulterior.</strong></p> <p>Prima formaţie ce va lua parte la <em><strong>Maximum Rock Festival 2016</strong></em>, pentru care organizatorii au deja planuri mari, va fi anunţată în cadrul ediţiei de anul acesta a show-ului şi reprezintă o surpriză foarte plăcută pentru publicul românesc!</p> <p><strong>În zilele care urmează, vom confirmă noi formaţii internaţionale, aşa că fiţi cu ochii pe noi!</strong></p>