<p><strong>Grimus</strong> concertează <span style="text-decoration: underline;">&icirc;n data de 9 octombrie 2015</span>, &icirc;n cadrul&nbsp;<em><strong>Snow Fest Promo Party I</strong></em>, alături de <strong>The Mono Jacks</strong> și <strong>Positive John</strong>. Evenimentul va avea loc &icirc;n Club Colectiv și este o "mostră" a ceea ce va urma &icirc;n stațiunea Les Deux Alpes, &icirc;n martie 2016, la noua ediție&nbsp;<em><strong>Snow Fest</strong></em>.<br /><br /><img class=" alignright size-full wp-image-1341" src="http://definite.ro/_development/wp-content/uploads/2015/10/Grimus.jpg" alt="Grimus" width="338" height="225" style="margin-left: 10px; float: right;" />&Icirc;ntre timp, trupeții se pregătesc să scoată un nou single, intitulat <em>"Ultima oară"</em>. Melodia a fost interpretată deja de c&acirc;teva ori &icirc;n concertele&nbsp;<strong>Grimus</strong>&nbsp;și s-a bucurat de un feedback exploziv din partea fanilor, care au savurat amestecul reușit &icirc;ntre rockul alternativ trademark al grupului clujean și belșugul de elemente electronice 100% actuale. Piesa va fi lansată oficial la spectacolul din data de 9 octombrie.<br /><br />AmBilet.ro a stat de vorbă cu&nbsp;<em>Vali Rauca</em>, chitarist și compozitor <strong>Grimus</strong>, despre ce se va &icirc;nt&acirc;mpla cu formația &icirc;n perioada care urmează, a făcut puțină metafizică pe tema menirii artistului și a actului estetic și nu a uitat să ceară numele unor piese ce ne-ar putea salva viața, la un moment dat.<br /><br /><em>&Icirc;ncep interviul prin a vă felicita. Ați concertat &icirc;ntr-unul din weekend-urile trecute la un festival din București unde sonorizarea a lăsat de dorit. Cu toate acestea, <strong>Grimus</strong> a sunat impecabil. Cum reușiți să faceți asta, &icirc;n ciuda unor condiții care, deseori, sunt destul de vitrege? &nbsp;</em><br />Mulțumim, meritul e &icirc;n mare măsură al lui Radu Boancă, omul nostru de bază la sunet. Fără el, indiferent c&acirc;t de multă emoție am vrea să transmitem noi de pe scenă, ea nu ar ajunge așa cum am vrea noi la voi.<br /><br /><em>Ați interpretat atunci o melodie nouă, al cărei stil este un amestec și mai eclectic și dinamitard de rock alternativ și muzică electronică. Mi s-a părut că ponderea a fost mai mult &icirc;n favoarea acesteia din urmă.&nbsp; &Icirc;n ce ape vă scăldați, la nivel de stil these days? Veți face o nebunie cu viitoarea lansare?</em><br />Piesa despre care vorbești, <em>"Ultima oară"</em>, este și single-ul pe care &icirc;l vom lansa cu ocazia concertului din 9 octombrie. Are un subiect riscant, e despre modul &icirc;n care noi oamenii ne amăgim deseori și ne ardem aripile ca fluturii de noapte pentru orice lumină artificială. Probabil că abordarea electro pe care ai menționat-o subliniază chiar acea lumină artificială care devine mai prietenoasă doar dacă e &icirc;mbrăcată &icirc;n sentimente.<br /><br /><em>Spuneți-ne ceva despre viitorul album. <strong>"Emergence"</strong> a fost o bijuterie discografică sensibilă, abisală, &icirc;ncărcată at&acirc;t de hituri, c&acirc;t și de melodii tulburătoare, problematice. Ce urmează? Ce ne-ați pregătit ca follow-up?</em> &nbsp;<br />Nici noi nu știm ce urmează, facem piese momentan, știm doar că am ajuns la un nivel in care ne alegem cu grijă cuvintele pe care le c&acirc;ntăm, fără a renunța vreodată să fim sinceri, pentru că dincolo de entertainment, muzica trebuie să fie sinceră și să inspire sau să facă bine, avem o mare responsabilitate, atunci c&acirc;nd c&acirc;ntăm &icirc;n fața a sute și uneori mii de oameni, iar mai nou vedem foarte mulți copii la concertele noastre care vin să ne ceară pene de chitară sau bețe de tobă sau autografe. Dincolo de faptul că ei ar vrea să fie pe scenă ca și noi, contează și ce mesaj le transmitem.<br /><br /><em><strong>Grimus</strong> este una dintre acele formații rare &icirc;n stare să mobilizeze orice public. Efectiv aveți un har &icirc;n acest sens. Care este originea acestui magnetism? &Icirc;l simțiți și voi pe scenă? &nbsp;</em><br />Contributia mea sunt ideile de la care pornesc piesele, contributia lui Bogdan e interpretarea și faptul că e absolut entuziasmat să interacționeze cu publicul, contribuția lui Lehel e o sensibilitate aparte și un auz muzical senzațional, contribuția lui Cristi sunt liniile de chitara care &icirc;ți răm&acirc;n gravate &icirc;n minte, contribuția lui Tamas e ritmul pe care niciun tobar pe care l-am cunoscut nu &icirc;l bate at&acirc;t de apăsat ca și el, contribuția lui Titus sunt liniile de bas care ne fac pe toți să ne mișcăm, at&acirc;t trupa c&acirc;t și publicul.<br /><br /><em>C&acirc;t c&acirc;ntărește un element de destin &icirc;n ceea ce privește chimia unei trupe, componența ei? Mi se pare că sunteți prea bine potriviți &icirc;n puzzle-ul sonic care este <strong>Grimus</strong> ca totul să se fi &icirc;nt&acirc;mplat random.</em><br />Mi s-a părut mereu intrigantă această discuție despre &icirc;nt&acirc;mplare sau a face tu lucrurile să se &icirc;nt&acirc;mple.<br />Mă duce cu g&acirc;ndul la momentul &icirc;n care eram prin clasa a noua și mi s-a părut o adevărată revelație ora de chimie &icirc;n care ni se explica structura atomului și eu am avut mai mult dec&acirc;t un g&acirc;nd, a fost o stare care m-a făcut să respir mai greu, că universul e la fel și că poate și el, la r&acirc;ndul lui, e doar un atom dintr-o moleculă enormă, parte dintr-o celulă pe care mintea noastră nu o poate concepe ca și dimensiuni dar care la r&acirc;ndul ei e doar un fragment nesemnificativ dintr-un alt sistem grandios comparativ cu universul nostru.<br />Ceea ce voiam să spun, e că deși asocierile par &icirc;nt&acirc;mplătoare, au fost anumite afinități care ne-au adus &icirc;mpreună, și mereu e așa. Oameni faini gravitează mereu &icirc;n jurul nucleului <strong>Grimus</strong> și fără ei nu am avea de ce să existăm.&nbsp; &nbsp;<br /><br /><em>Spune-mi trei piese care ți-au salvat viața la un moment dat. &nbsp;</em><br />&Icirc;ți spun șase că mi-au venit prea multe &icirc;n cap: <em>"La Boheme"</em> - Charles Aznavour, AaRON - &nbsp;<em>"U-Turn (Lili)"</em>, Radiohead - <em>"Where I End And You Begin"</em>, <em>"Moderat"</em> - Therapy, Florence + The Machine - <em>"Queen of Peace &amp; Long and Lost"</em>, Starsailor - <em>"Shark Food"</em>.<br /><br /><em>Există ceva mai profund ce se &icirc;nt&acirc;mplă &icirc;ntre muzician și publicul lui-o legătură poate chiar metafizică-atunci c&acirc;nd acesta urcă pe scenă și &icirc;și dezvăluie ființa, &icirc;n toată intimitatea ei, sau is it all just an act? &nbsp;</em><br />Dincolo de muzica decibelică, atunci c&acirc;nd vezi o trupă live cu care rezonezi, există toate sincronizările de circumstanță ale ființei umane, adecvate evenimentului, dar există și urechile și ochii, analizatori care nu &icirc;nt&acirc;mplător sunt situați c&acirc;t mai aproape de creier, și transmit instantaneu impulsuri senzoriale care sunt transformate &icirc;n emoții și stări, ce duc uneori p&acirc;nă la exemplul extrem, de copii făcuți după concerte. Nu e de ajuns faptul că o ființă umană se poate gestiona singură prin intermediul sistemului nervos, vine reprezentația live să ne demonstreze că rețelele neuronale ale unei persoane se pot sincroniza perfect cu noi neuroni zonali, non-self-random, pentru care limba rom&acirc;nă sistemică folosește termenul de "necunoscuți". și ce să vezi dacă s-ar stinge lumina de tot la un concert- constelații neuronale pe cerul pe care doar &icirc;l simțim atunci c&acirc;nd ne izolăm &icirc;ntre patru pereți și ne doare nevoia de comunicare, de sinapse metafizice interumane și de libertate.&nbsp;<br /><br /><em>Mărturisește-mi un secret despre formația <strong>Grimus</strong> pe care nimeni nu l-a aflat pana acum.&nbsp;</em><br />Uneori Titus face chef la el acasă numai cu noi cei din trupă și dansăm ca eschimoșii pe aceste două piese:<br />Bilderbuch - Maschine<br />Ace Hood - Bugatti<br /><br /><em>Ce muzică vă inspiră azi? Ați descoperit ceva nou, vreo formație pe care să merite s-o &icirc;mpărtășiți, care efectiv v-a produs o revelație?</em><br />Ne inspiră tot felul de trupe, zi de zi. Dar semnificativ, pe mine mai nou m-a impresionat modul &icirc;n care Florence și-a transpus vizual ultimul album, sunt late bloomer &icirc;n acest sens, dar numai recent l-am descoperit cu adevărat și &icirc;l ascult cam obsesiv cu tot cu clipuri. Sunt sigur că aici fiecare dintre noi ar spune altceva.<br />&Icirc;n ceea ce privește revelațiile, mai demult, &icirc;nainte să ajungă Lehel &icirc;n trupa <strong>Grimus</strong>, noi am c&acirc;ntat la clape cu un tip foarte fain, numele lui e Dorin Țifrea. El a plecat de c&acirc;țiva ani &icirc;n Germania și de cur&acirc;nd și-a făcut o trupă cu muzicieni de acolo. Mai mult dec&acirc;t at&acirc;t, total neașteptat pentru mine, și cred că și pentru el, Dorin e și vocalul trupei și &icirc;mi plac foarte mult piesele lor. Ar fi frumos să c&acirc;ntăm c&acirc;ndva &icirc;mpreună, <strong>Grimus</strong> și Irvina Gass.<br /><br /><em>Dacă tot am vorbit adineaori despre metafizica actului live, care crezi că este, mai presus de toate, menirea voastră? Vă regăsiți 100% &icirc;n identitatea de muzicieni sau aspirați și spre altceva?</em><br />Nu cred &icirc;n noțiunea de menire dar cred &icirc;n mine. Indiferent de ceea ce voi ajunge să fac, eu voi fi același om, doar instrumentele de exprimare ar fi diferite.<br /><br /><em>Ce melodie din discografia voastră i-ați da-o spre ascultare unuia dintre idolii voștri (Thom Yorke, de exemplu)?</em><br />Satellites<br /><br />Biletele la <em><strong>Snow Fest Promo Party I</strong></em> pot fi achiziționate online, de la&nbsp;<a href="http://ambilet.us11.list-manage.com/track/click?u=2ecce1099d652f3aedd7a8bb4&amp;id=4c37be8fcd&amp;e=06309cadb3" target="_blank" rel="noreferrer">www.AmBilet.ro</a>. Acestea costă 20 de lei.&nbsp;&Icirc;n ziua evenimentului, biletele se vor găsi doar la locație, pentru suma de 30 de lei.</p>