<p><img class=" alignright size-full wp-image-1070" style="margin-left: 10px; float: right;" src="http://definite.ro/_development/wp-content/uploads/2015/07/Machine_Head-23sept.jpg" alt="Machine Head-23sept" width="307" height="418" />Ne mai despart doar câteva zile de concertul special <em><strong>"An Evening With Machine Head"</strong></em> de la Bucureşti, Arenele Romane, din data de 23 septembrie 2015.</p> <p>Mai jos puteţi citi despre programul şi regulile de acces ale evenimentului.</p> <h4>Program:</h4> <ul> <li>Meet and greet: 19:00 (pentru posesorii pachetelor speciale, achiziţionate de pe site-ul oficial <strong>Machine Head</strong>)</li> <li>Acces: 20:00</li> <li><strong>Machine Head</strong>: 21:00</li> </ul> <h4>Reguli de acces:</h4> <ul> <li>Accesul la concert se face pe bază de bilet.</li> <li>Biletul îşi pierde valabilitate după ce cumpărătorul/spectatorul părăseşte locaţia evenimentului.</li> <li>Este interzis accesul cu aparate foto profesionale (cele care au obiectiv detaşabil).</li> <li>Este interzis accesul cu aparate video de filmat.</li> <li>Este interzis accesul cu aparate de inregistat audio.</li> <li>Cortul de la Arenele Romane NU este instalat aşa că va rugăm ca, în caz de ploaie, să utilizaţi pelerinele. Este interzis accesul cu umbrele.</li> <li>Este interzis accesul cu orice fel de sticle, recipiente şi mâncare. În incinta Arenelor Romane vor exista puncte în care cei interesaţi pot achiziţiona mâncare.</li> <li>Nerespectarea regulamentului sau folosirea biletului în alte scopuri decât cele prevăzute poate aduce cu sine anularea biletului şi poate interzice accesul deţinătorului biletului la eveniment.</li> <li>Persoanele sub 16 ani au acces la concert doar însoţiţi de un adult, iar acesta va răspunde de minor.</li> </ul> <p>Băuturile vor putea fi achiziţionate pe baza de jetoane, ce vor fi procurate de la standurile speciale din incinta Arenelor Romane. Un jeton va costa 3 lei. Toate băuturile vor fi comercializate în pahare de plastic, la cererea managementului formaţiei.</p> <p>Alimentele şi jetoanele se vor achiziţiona prin plata cu cash. De asemenea, la locaţie nu se vor putea folosi cardurile.</p> <p>Concertul face parte din turneul mondial susţinut de grup pentru promovarea discului <em><strong>"Bloodstone &amp; Diamonds"</strong></em>, lansat în 2014. Show-ul este unul deosebit deoarece va dura 2 ore și jumătate şi va prezenta publicului un setlist vast, cu care fanii nu vor mai avea ocazia să se întâlnească.</p>