<span style="text-decoration: underline;"><img class="size-medium wp-image-5484 alignright" src="http://definite.ro/_development/wp-content/uploads/2016/11/Bucium-cover-300x300.jpg" alt="bucium-cover" width="300" height="300" />În data de 18 Noiembrie</span>, trupa bucureșteană <strong>Bucium</strong> începe turneul de lansare al albumului <em><strong>"Live în Codrul Ascuns"</strong></em>. Albumul în formă fizică va fi disponibil pe magazinul oficial al trupei – www.bucium.bigcartel.com, iar începând cu 1 decembrie în toate rețelele digitale de muzică – Deezer, iTunes, Google Play, Apple Music, Spotify, Tidal, Zonga etc.
<blockquote>„Fiecare piesă a noastră este de fapt o poveste în sine. De aceea, cu acest album am încercat să creăm o nouă formă de packaging, un format de 22 pe 22 cm, fiecărei piese corespunzându-i o ilustraţie creată de artistul Tibi Militaru, alături de un CD de tip vinil. Albumului fizic îi corespunde şi un cod de download al albumului digital. Scopul nostru a fost să creăm un disc pe care publicul să şi-l dorească în format fizic, nu numai digital.” spune Cristi Răducanu, toboșarul trupei.</blockquote>
Ediția iTunes a albumului conține și pdf-ul cu grafica albumului, alături de versuri în variantă bilingvă.

<img class="size-medium wp-image-5485 alignright" src="http://definite.ro/_development/wp-content/uploads/2016/11/SIM-DISC-300x244.jpg" alt="sim-disc" width="300" height="244" />Prima parte a turneului se va desfășura în orașele Buzău, Constanța, Iași, Botoșani, Timișoara, Cluj, Râmnicu-Vâlcea, Craiova și București, a doua parte fiind programată pentru primăvară, în Oradea, Baia Mare, Satu Mare, Sibiu, Brașov, Suceava și Pitești.
<blockquote>„Ideea albumului <em><strong>"Live în Codrul Ascuns"</strong></em> a fost de a înregistra piesele Bucium cele mai apreciate de către public în concertele noastre, într-o formă care să ne reprezinte.” a declarat Alexa Milea, violonista trupei.</blockquote>
<blockquote>„Înregistrările au fost făcute de prietenul nostru Alex Pascu de la <strong>Goodbye to Gravity</strong>, care a mixat şi prima piesă de pe disc. Mixajul discului a fost întrerupt de momentul #colectiv, materialul reprezentând pentru noi în acest moment, mai mult decât o renaştere. Discul a plecat apoi în Elveţia, la <em>Little Creek Studio</em>, unde experimentatul muzician şi producător V.O.Pulver (<strong>Gurd, Destruction, Poltergeist, Darkmoon</strong>) l-a adus în forma finală.” a adăugat Andi Dumitrescu.</blockquote>
Pe disc se găsesc şi două bonus-track-uri, ca un omagiu fostului toboşar al trupei - Adrian Rugină - reprezentând prima (<em>"Colindul Cerbului"</em>) şi ultima piesă (<em>"Sus la Cheia Raiului"</em>) înregistrate alături de el.

Detaliile se găsesc pe pagina de facebook a trupei – <a href="http://www.facebook.com/bucium">www.facebook.com/bucium</a>.