<p style="text-align: right;">Un material mult așteptat, care promite multe, conceput fără compromisuri.</p>
<img class="size-medium wp-image-3186 alignright" src="http://definite.ro/_development/wp-content/uploads/2016/02/H8-feb-300x200.jpg" alt="H8-feb" width="300" height="200" />Evenimentul de lansare a acestui material a fost un adevărat show, complet și complex din toate punctele de vedere. Vineri, 12 februarie, s-a reunit o comunitate puternică și unită, energică și dornică să-și strige “of-urile” la unison cu pionierii harcore-ului românesc, în cel mai artistic mod posibil. Vineri s-a creat un etalon în ceea ce privește organizarea concertelor hardcore din România. Lansarea a fost un adevărat manifest la adresa problemelor societății, reunind 400 de persoane care împărtășesc aceleași valori.
<blockquote>“Pe 12 februarie, în Club Fabrica, am fost cu toții o mare familie, o familie care a împlinit 20 de ani. Câteva generații și-au unit gândurile pentru a scrie o nouă pagină din istoria <strong>H8</strong>, a fost o experiență minunată și extrem de intensă! Ați demonstrat că suntem în continuare o comunitate puternică, decisă să meargă până la capăt. Mulțumim și ne plecăm în fața celor care ne-au susținut în acea seară de poveste, băieților de la <em><strong>Sunet Fin</strong></em> și nu în ultimul rând celor care au făcut ca acest eveniment să fie posibil, <em>Dark Side Booking Academy, Club Fabrica, Universal Music Romania</em>.”a declarat Aliosha, liderul formației <strong>H8</strong>.</blockquote>
Albumul “GRI” poate fi ascultat aici: <a href="http://goo.gl/2iJ3Xm">http://goo.gl/2iJ3Xm</a>
Pagina de Facebook <strong>H8</strong>: <a href="https://www.facebook.com/HASOPTROMANIA">https://www.facebook.com/HASOPTROMANIA</a>