<p><strong>Machine Head</strong> a fost întemeiată în Oakland, California în 1991 de către Robb Flynn (voce/chitară) şi Adam Duce (bas). Încă de la primul album, <em><strong>"Burn My Eyes"</strong></em>, formaţia a strâns o baza solidă de fani şi s-a remarcat ca un adevărat stâlp al mişcării groove/thrash metal.</p> <p><strong><img class=" alignright size-full wp-image-1070" style="margin-left: 10px; float: right;" src="http://definite.ro/_development/wp-content/uploads/2015/07/Machine_Head-23sept.jpg" alt="Machine Head-23sept" width="297" height="405" /></strong></p> <p>Trupa este una dintre cele mai iubite din lume şi se trage dintr-o tradiţie bogată, care a dat naştere unor grupuri ca <em><strong>Metallica, Exodus, Slayer, Testament, Pantera</strong></em> sau <em><strong>Exhorder</strong></em>. În total, <strong>Machine Head</strong> a lansat 8 albume de studio, care au modelat chipul actual al metalului internaţional. <strong>Machine Head</strong> a fost nominalizată la <em>Premiile Grammy</em>, a câştigat numeroase trofee precum <em>"Best Hard Rock Hero", "Best Live Band", "Best Inspiration", "Kerrang Hall of Fame Award"</em>, şi multe altele. Anul acesta, <strong>Machine Head</strong> a fost nominalizată la <em>Metal Hammer Golden Gods Awards</em>, la categoria <em>"Best International Band"</em>.</p> <p>De asemenea, grupul american a obţinut laudele criticii de specialitate, care nu s-a sfiit să-şi facă părerea cunoscută:</p> <blockquote> <p>"Această formaţie este una dintre cele mai pure, mai rafinate şi mai puternice exponente ale heavy-metalului modern."&nbsp;(Don Kaye - Blabbermouth)</p> <p>"Cine spune că nu va mai există o altă Metallica sau o altă Pantera, nu a ascultat Machine Head. Tot ce vreţi să ştiţi despre metal - la cel mai înalt nivel - găsiţi la aceşti americani arşi de soarele californian."&nbsp;(Metal Hammer)</p> <p>"Nu există cuvinte care să descrie ceea ce face Machine Head pe scenă. În mod clar, anii 90 au dat metalului una dintre cele mai de preţ formaţii din toate timpurile."&nbsp;(Kerrang)</p> </blockquote> <h4>De ce să nu ratați concertul?</h4> <ol> <li>Pentru că, deşi albumul de debut a apărut abia în 1991, Rob Flynn este parte a scenei thrash încă din anii 1980, când a cântat cu <em><strong>Forbidden</strong></em>, apoi cu <em><strong>Vio-Lence</strong></em>.</li> <li>Pentru că este în cea mai bună formă de la înfiinţare, ultimele trei albume, <em><strong>"The Blackening", "Unto the Locust"</strong></em> şi <em><strong>"Bloodstone and Diamonds"</strong></em> fiind de departe cele mai solide din istoria trupei.</li> <li>Pentru că a compus încă de la început piese clasice ale repertoriului metal, precum <em>"Davidian"</em> şi <em>"Old"</em>.</li> <li>Pentru că se înscrie în marea tradiţie a trupelor metal din anii 1990 (<em><strong>Metallica, Slayer, Sepultura, Pantera</strong></em>) şi este deocamdată ultima reprezentanta importantă a acesteia.</li> <li>Pentru că şi-a dovedit forţa devastatoare în concert pe recentul <em><strong>"Machine Fucking Head Live"</strong></em>.</li> <li>Pentru că la prima apariţie în România a impresionat pe toată lumea.</li> <li>Pentru că nu a cântat niciodată un setlist întreg în România.</li> <li>Pentru că reuşeşte să îmbine agresivitatea thrash cu sensibilitatea rock-ului clasic.</li> <li>Pentru că nu-şi arată vârsta.</li> <li>Pentru că <em><strong>"Bloodstone and Diamonds"</strong></em> a obţinut cea mai bună clasare în topul Billboard din istoria trupei.</li> </ol> <p>Ne mai despart doar câteva zile de concertul special <em><strong>"An Evening With Machine Head"</strong></em> de la Bucureşti, Arenele Romane, din dată de 23 septembrie 2015.</p> <p>Mai jos puteţi citi despre programul şi regulile de acces ale evenimentului.</p> <p>Program:</p> <ul> <li>Meet and greet: 19:00 (pentru posesorii pachetelor speciale, achiziţionate de pe site-ul oficial Machine Head)</li> <li>Acces: 20:00</li> <li><strong>Machine Head</strong>: 21:00</li> </ul> <p>Reguli de acces:</p> <ul> <li>Accesul la concert se face pe bază de bilet.</li> <li>Biletul îşi pierde valabilitate după ce cumpărătorul/spectatorul părăseşte locaţia evenimentului.</li> <li>Este interzis accesul cu aparate foto profesionale (cele care au obiectiv detaşabil).</li> <li>Este interzis accesul cu aparate video de filmat.</li> <li>Este interzis accesul cu aparate de inregistat audio.</li> <li>Cortul de la Arenele Romane NU este instalat aşa că va rugăm că în caz de ploaie să utilizaţi pelerinele. Este interzis accesul cu umbrele.</li> <li>Este interzis accesul cu orice fel de sticle, recipiente şi mâncare. În incinta Arenelor Române vor exista puncte în care cei interesaţi pot achiziţiona mâncare.</li> <li>Nerespectarea regulamentului sau folosirea biletului în alte scopuri decât cele prevăzute poate aduce cu sine anularea biletului şi poate interzice accesul deţinătorului biletului la eveniment.</li> <li>Persoanele sub 16 ani au acces la concert doar însoţiţi de un adult, iar acesta va răspunde de minor.</li> </ul> <p>Băuturile vor putea fi achiziţionate pe bază de jetoane, ce vor fi procurate de la standurile speciale din incinta Arenelor Romane. Un jeton va costa 3 lei. Toate băuturile vor fi comercializate în pahare de plastic, la cererea managementului formaţiei.</p> <p>Alimentele şi jetoanele se vor achiziţiona prin plata în cash. De asemenea, la locaţie nu se vor putea folosi cardurile.</p>