<h4 style="text-align: center;"><span style="text-decoration: underline;">Sâmbătă, 3 decembrie, în ABY STAGE BAR din Râmnicu Vâlcea</span>
Concert <strong>Ţapinarii</strong> şi <strong>Fără Zahăr</strong></h4>
Support event 25 lei
Rez.0761312655

<img class="size-medium wp-image-5663 alignright" src="http://definite.ro/_development/wp-content/uploads/2016/11/TFZ-214x300.jpg" alt="tfz" width="214" height="300" />Salutări voioase stimaţi intelectuali romantici,

Pentru seara de 3 decembrie pregătim un concert cu două trupe de muzici fără limite când vine vorba de ironie şi umor sănătos: <strong>Ţapinarii</strong> şi <strong>Fără Zahăr</strong>!

Trupa vocal instrumentală de două voci şi o chitară - <strong>Ţapinarii</strong> - cântă folk alternativ fără influenţe.
Au 9 materiale discografice - cele mai recente - best of-ul <em><strong>"2010 ani de folk alternativ"</strong></em> apărut în 2010 şi editat de Jurnalul Naţional în 50.000 de exemplare şi <em><strong>"Visul Românesc"</strong></em> editat în 2013, în 20.000 de exemplare, de Academia Caţavencu şi reeditat anul acesta.
Cosmin Covei, absolvent al facultăţii de regie de film şi Adrian Tănase, absolvent al facultăţii de jurnalism au format trupa în 2001.

Sunt singura trupă care are un turneu naţional <em><strong>Anti-Valentine's Day</strong></em>, turneu ce luptă împotriva dulcegăriilor ipocrite. Cu versuri sincere, trupa a fost invitată în cele mai importante festivaluri din România - <em><strong>Stufstock, Peninsula, Bestfest, Folk You, Festivalul de teatru Sibiu, TIFF Cluj, Anonimul Sf.Gheorghe, Plai Timişoara, Padina Fest, Sighişoara Medievală, Gurasada Route 68, Bucharest Comedy Week</strong></em>, diverse festivaluri folk, festivaluri de carte şi film.

Au colaborat cu foarte mulţi artişti neconvenţionali cum ar fi Florin Piersic jr, Ada Milea, Alina Manole, Florin Chilian, Fără Zahăr, Daniel Iancu, Cosmin Vaman, Minhea Blidariu - Luna Amară, etc.
Cântecul de debut, <em>"Sunt Fericit",</em> a devenit unul dintre cele mai iubite cântece şi este fredonat frecvent de către galeria echipei Steaua.

Au semnat coloana sonoră a filmului <em><strong>"Eminescu vs Eminem"</strong></em> - regia Florin Piersic jr.

Se joacă şi în online cu o rubrica numită <em>"Ştirile Ţapinarii"</em> - un sfat muzical oferit gratis divelor mondene nepreţuite.

Următoarea dorinţa arzătoare: să cânte valsul miresei la o nuntă de pitzipoance.
Un extras de pe albumul nou: <em>"Pentru toată noaptea"</em>

http://www.youtube.com/watch?v=VprkhdQDIrk

<strong>Fără Zahăr</strong> - trupă de muzică şi umor, abordând mai multe genuri muzicale (hip hop, folk, rock, latino) pe versuri comice, de satiră socială, cu teme inspirate din viaţa satului. Stilul formaţiei se construieşte parodiind mediul rural în contextul tendinţelor vremii, trasate de posturile de televiziune: mondenităţi, telenovele, ştiri cu crime şi violuri, manelism etc. Bobo Burlăcianu şi Bobi Dumitraş sunt moldoveni de Dorohoi şi nu-şi uită nici graiul şi nici atitudinea când urcă pe scenă!
Fragment video:<em> "Neamul lui Peneş Curcanul"</em>

http://www.youtube.com/watch?v=1Uw4nQlbUu0

Împreună, <strong>Ţapinarii</strong> şi <strong>Fără Zahăr</strong> construiesc un show de muzică, umor şi stand-up pe care nu trebuie să-l rataţi!

Că sumă a prieteniei muzicale între Ţapinarii şi Fără Zahăr - <em>"The MF song"</em> – are şi videoclip

http://www.youtube.com/watch?v=_i2G_u4suJg

Vă aşteptăm cu drag!