<p><img style="margin-left: 10px; float: right;" src="images/afise/AkN-8aug.jpg" alt="AkN-8aug" width="213" height="300" />Trupa bucureșteană de black-thrash metal a ales luna iulie a anului 2015 pentru a da startul campaniei de asalt a unei succesiuni de orașe din țară și din afara granițelor. Turneul <strong>Akral Necrosis</strong> se va derula pe intervalul 23 iulie - 7 august, fiind posibil grație sprijinului total acordat de <em><strong>Cavalleria Booking Agency</strong></em>.<br /><br />Lista concertelor din <em><strong>Black Initiatic Mass Tour</strong></em>:</p> <ul> <li>23 Iulie – Baia Mare, Rock’N Reload Club</li> <li>24 Iulie – Lviv, Carpathian Alliance Metal Festival 2015</li> <li>25 Iulie – Cluj Napoca, La Tevi</li> <li>26 Iulie – Brasov, Bazar Pub</li> <li>27 Iulie – Craiova, Perdido Station</li> <li>1 August – Iasi, The Gate</li> <li>2 August – Suceava, 31 Motors Pub</li> <li>8 August – Varna, Smile Club</li> </ul> <p>Într-un interviu recent, Octav Necrosis a vorbit despre turneu:</p> <blockquote> <p><em><strong>Black Initiatic Mass Tour</strong></em>&nbsp;este celebrarea cuceririi unui nou hotar în existența <strong>Akral Necrosis</strong>. Ne-am întărit forțele cu Traian în spatele tobelor și cu Andrei la a doua chitară. Am lucrat intens împreună ca să putem ajunge într-o formă corespunzătoare cu acest turneu după ultimele schimbări de componență și pot spune că s-a simțit energia unor oameni proaspeți și entuziaști. Într-un timp foarte scurt, maximum 6 luni, am reușit să pregătim un setlist de o oră, din care nu lipsesc piese absolut noi, ne-am mobilizat să trecem deja 3 concerte în portofoliu, am înregistrat material pentru un split și lucrăm în continuare la compoziții noi. Este o perioadă fecundă, așa cum ziceam, credem că este momentul să ne lăsăm "duși de vânt". Pe 23 iulie plecăm deci la drum. Vă așteptăm in fața scenei pentru o doză cruntă de black-thrash metal la turație maximă.</p> </blockquote>