Legendara trupă <strong>Cuibul</strong> din Chişinău va invită <span style="text-decoration: underline;">pe 28 noiembrie la Teatrelli (Piaţa Alexandru Lahovari, nr 7, Bucureşti), începând cu ora 19.00</span>, la un concert acustic cu ocazia lansării noului album <em><strong>"Vise elementare"</strong></em>. Acesta este al 8-lea album din discografia <strong>Cuibul</strong>, însă primul în limba română lansat împreună cu <em>Universal Music România</em>.

Trupa <strong>Cuibul</strong> a fost înfiinţată în 1991 de către muzicianul Igor Dinga (producător muzical pentru <em><strong>Zdob şi Zdub</strong></em>). În 2013, formaţiei i s-a alăturat solista Lidia Scarlat. Lidia a adaptat versurile în română şi engleză şi odată cu venirea ei s-a metamorfozat întregul sound al formaţiei, devenind unul acustic-cameral: un nou concept pentru un nou public şi o nouă viaţă pentru cele mai frumoase piese din istoria de 25 de ani de activitate a formaţiei.

Pe lângă tradiţionalele chitări acustice şi percuţie, pe piesele de pe album veţi descoperi şi acorduri de vioară şi acordeon. Producţia albumului a durat mai mult de 1 an, timp în care formaţia a filmat 3 videoclipuri, a susţinut concerte în Moldova, România, Ucraina şi Rusia, a cântat alături de trupa <em><strong>byron</strong></em> şi a deschis concertele trupelor <em><strong>The Cardigans</strong></em> şi <em><strong>Morcheeba</strong></em>. Pentru artwork-ul albumului, <strong>Cuibul</strong> a ales una dintre ilustraţiile talentatei artiste plastice Mădălina Andronic.

Cel mai recent videoclip al trupei a fost filmat de bine-cunoscutul regizor Igor Cobileanski.

<a href="https://youtu.be/m3GAORwiZxU" target="_blank">Cuibul - Aşa şi-aşa</a>

Haideţi aşadar pe 28 noiembrie la Teatrelli în Bucureşti începând cu ora 19.00 la un minunat concert acustic. Biletele costă 22 de lei, se găsesc în reţeaua Eventim (<a href="http://www.eventim.ro/ro/bilete/concert-cuibul-bucuresti-teatrelli-837875/performance.html">http://www.eventim.ro/ro/bilete/concert-cuibul-bucuresti-teatrelli-837875/performance.html</a>) şi la casa de bilete Teatrelli (Piaţa Alexandru Lahovari, nr 6).