<p><strong><img class=" alignright size-full wp-image-1216" style="margin-left: 10px; float: right;" src="http://definite.ro/_development/wp-content/uploads/2015/09/Pasarea-Rock-live.jpg" alt="Pasarea-Rock-live" width="327" height="223" />Pasărea Rock</strong> participă și anul acesta la Gala <em><strong>“Folk You!”</strong></em> din București <span style="text-decoration: underline;">cu un program special de muzică unplugged</span>. Artiștii îi invită pe toți iubitorii de muzică bună să participe în număr cât mai mare la acest eveniment de care se simt legați sufletește, pe scena căruia s-a lansat neoficial proiectul <em>Baniciu, Kappl &amp; Lipan</em> în urmă cu doi ani.</p> <p>Mai mult de jumătate dintre piesele din playlist vor fi acompaniate de un flaut și un oboi, prin amabila participare a <em>Filarmonicii “Paul Constatinescu”</em> din Ploiești, și vor fi interpretate într-o variantă mai adecvată pentru un festival de muzică folk. Alături de <em>Mircea Baniciu, Josef Kappl</em> și <em>Ovidiu Lipan</em>, vor mai cânta, în această formulă, <em>Sorin Voinea</em> și <em>Marius Bațu</em>.</p> <p><strong>Pasărea Rock</strong> urcă pe scena <em><strong>“Folk You!”</strong></em> în varianta unplugged, <span style="text-decoration: underline;">sâmbătă, 5 septembrie, începând cu ora 20:30</span>.</p> <p>Ne vedem la Folk You!</p>