<p><img class=" alignright size-full wp-image-1128" style="margin-left: 10px; float: right;" src="http://definite.ro/_development/wp-content/uploads/2015/07/YMF-19sept.jpg" alt="YMF-19sept" width="317" height="466" />Recolta concertelor din această toamna se anunţă a fi bogată, iar unul dintre cele mai interesante evenimente va avea loc <span style="text-decoration: underline;">la Arenele Romane, pe 19 septembrie</span>. Senzaţia muzicii pop Sore, Bubu Cernea şi "academicienii" de la Berklee College of Music reuniţi de muzicianul român sub titulatura <strong>Bubu College Experience</strong>, dar şi una dintre cele mai iubite trupe rock de la noi, <strong>Viţa de Vie</strong>, promit un show extraordinar, o noapte în care bariera dintre genuri se destramă, pentru a da întâietate bucuriei pe care muzică o trezeşte în fiecare dintre noi.</p> <p>Arenele Romane se vor transforma într-un spaţiu interactiv în care cei prezenţi în public vor trăi o experienţă de neuitat alături de artiştii aflaţi pe scenă.</p> <p>Despre <em>Bubu Cernea</em> ştiam deja că este un baterist de excepţie care a făcut prima dată cunoştinţă cu beţele de tobe la vârstă de 2 ani. S-a remarcat încă din copilărie prin apariţiile la televiziunea naţională, obţinând şi performanţa de a participa în finala internaţională a <em>Eurovisionului copiilor</em>. Bubu nu s-a ţinut niciodată departe de scenă şi de micul ecran. Bubu a urmat cursurile prestigioasei <em>Berklee College of Music</em> din Boston, USA. Datorită rezultatelor excepţionale, facultatea americană i-a dat dreptul să termine cursurile în doi ani în loc de patru. Bubu este singurul muzician român care a obţinut o diplomă la cea mai mare şi importantă facultate de profil din lume, cu distincţia <em>Summa Cum Laude</em>. Alături de unii dintre cei mai talentaţi colegi de facultate, Bubu a fondat formaţia <strong>Bubu College Experience</strong> pe care o vom putea vedea live, în premieră, pe 19 septembrie în show-ul de la Arenele Romane.</p> <p><strong>Viţa de Vie</strong> nu mai are nevoie de nicio prezentare, fiind unul dintre pilonii muzicii rock din România. Anul viitor formaţia va împlini 20 de ani de activitate, timp în care şi-a trecut în palmares numeroase realizări, dintre care enumerăm, sumar: 6 albume de studio, sute de concerte susţinute în întreaga ţară, show-ul acustic sold out desfăşurat la Opera Română, dat în cinstea aniversării a 15 ani de viaţă sau concertul de celebrare a 15 ani de <em><strong>"Fenomental"</strong></em> la Arenele Romane, distincţii precum <em>premiul OTTO</em> (acordat de revista Bravo) sau <em>trofeul UPFR</em> şi lista poate continua.</p> <p>Cele trei recitaluri vor avea loc în ziua finalei celui mai mare festival concurs din ţară, <em><strong>Young Music Festival</strong></em> (17-19 septembrie) ce se va desfăşura în patru etape (inclusiv finala), prima constând în trimiterea unui demo la adresa de email <a href="mailto:youngmuiscfestival@gmail.com">youngmuiscfestival@gmail.com</a>, iar următoarele 2 presupunând demonstraţii live chiar pe scena Arenelor Romane. <span style="text-decoration: underline;"><strong>În toate zilele festivalului intrarea este liberă.</strong></span></p> <p>Concursul din cadrul Festivalului va avea 5 secţiuni de vârstă şi va recompensa cu premii consistente câştigătorii. Toţi participanţii vor avea şansa de a interacţiona cu personalităţi ale industriei muzicale de la noi şi de a cânta live pe scena pe care s-au prezentat, de-a lungul timpului, artişti internaţionali de prestigiu. Mai multe detalii privind regulile de participare şi categoriile de vârstă cărora li se adresează concursul sunt disponibile pe site-ul <a href="http://www.youngmusicfestival.ro" target="_blank">www.youngmusicfestival.ro</a>.</p>