Anul trecut a fost umbrit de una dintre cele mai mari tragedii de pe scena muzicală românească. Încă este proaspăt în memoria publicului şi probabil aşa va fi multă vreme de acum încolo. #Colectiv a devenit un simbol, unul al unităţii dintre oameni, dintre idei.

Sub acest înţeles, ne face deosebită plăcere să va anunţăm un prim turneu între două dintre cele mai promiţătoare formaţii din scena rock-ului autohton. Ambele vin din Cluj-Napoca, oraş care tot mai mult confirmă a fi un pol al muzicii rock.

<img class="wp-image-2980 aligncenter" src="http://definite.ro/_development/wp-content/uploads/2016/01/Diamonds-Wicked-feb-300x110.jpg" alt="Diamonds-Wicked-feb" width="679" height="249" />

Cu un start similar pe scena muzicală românească, ambele având în palmares premiul <strong><em>Best Metal Newcommer</em></strong> oferit de revista <em>Metalhead România</em>, atât <strong>Diamonds Are Forever</strong> cât şi <strong>For The Wicked</strong> sunt pregătite să pornească în acest nou an în plină forţă.

<strong>Diamonds Are Forever</strong>, după o experienţă de mai bine de 4 ani, fără să luăm în calcul experienţa membrilor săi, tinde să devină o formaţie tot mai matură. Aşa e şi normal. Dacă în anul 2013 lansau cel de-al doilea EP, <em><strong>"Momaentum"</strong></em>, dar şi urmărind parcursul evoluţiei lor, putem să considerăm turneul ca o încheiere a ciclului acestui material. Cele două single-uri lansate ulterior sublineaza acest fapt, ba mai mult, insinuează apariția unui nou material. Cu siguranţă 2016 va fi un capitol nou pentru ei. Proaspătul premiu din cadrul <em><strong>Metalhead Awards 2015</strong></em> (<em>"Porky"</em>) – pentru cea mai curajoasă formaţie românească a anului trecut, nu face decât să îi ambiţioneze, iar acest turneu este un început promiţător.

<strong>For The Wicked</strong> este apariţia surpriză a anului 2015, chiar dacă acest an ne va rămâne mult timp întipărit în minte. Vin cu un sound modern, curat, cu alte cuvinte, au toate ingredientele să vă facă să îi îndrăgiţi. Premiile deja câştigate de ei nu fac decât să justifice acestea, deci nici de cum nu trebuie să picaţi în capcana "vârstei lor fragede". Un EP deja lansat, <em><strong>"Trust Your Heart"</strong></em>, spune multe despre ei. Primul lor videoclip, <em>"I Will Never"</em>, va fi lansat înainte de acest turneu, prin urmare aveţi reţeta completă pentru nişte concerte excelente.

Concerte:
<ul>
	<li><a href="https://www.facebook.com/events/180150649007483/" target="_blank">Vineri, 26 Februarie, The Shelter, Cluj Napoca</a></li>
	<li><a href="https://www.facebook.com/events/1700472833518644/" target="_blank">Sâmbătă, 27 Februarie, Fabrica, Bucureşti</a>. Bilete: <a href="https://www.iabilet.ro/bilete-dark-side-nights-3-diamonds-are-forever-24011/" target="_blank">https://www.iabilet.ro/bilete-dark-side-nights-3-diamonds-are-forever-24011/</a></li>
	<li><a href="https://www.facebook.com/events/1735444430017408/" target="_blank">Duminică 28 Februarie, Aby Stage, Rm. Vâlcea</a></li>
	<li><a href="https://www.facebook.com/events/459013024282922/" target="_blank">Vineri 4 Martie, Lokomotiv, Satu Mare</a></li>
	<li><a href="https://www.facebook.com/events/579394665557558/" target="_blank">Sâmbătă 5 Martie, Rock'n'Road, Baia Mare</a></li>
</ul>