<p style="text-align: center;">Noul album <strong>COMA</strong> – <em><strong>"Orizont"</strong></em>
se va lansa <span style="text-decoration: underline;">pe 26 noiembrie</span>,
la <em>Universal Music Romania</em></p>
<em><img class="size-medium wp-image-5473 alignright" src="http://definite.ro/_development/wp-content/uploads/2016/11/coma-orizont-300x297.jpg" alt="coma-orizont" width="300" height="297" />"La hotar"</em> şi <em>"Orizont" </em>sunt cele două piese <strong>COMA</strong> a căror premieră în eter va avea loc în această seară, în cadrul emisiunii <em>Domestika cu Hefe,</em> de pe Radio Guerrilla, începând cu ora 22:00. Piesele vor fi incluse de pe noul album <strong>COMA</strong> -<strong> <em>"Orizont"</em></strong>, ce se va lansa <span style="text-decoration: underline;">pe 26 noiembrie</span>, în cadrul unui concert <span style="text-decoration: underline;">la Arenele Romane</span>.

<em><strong>"Orizont"</strong></em>, mult-aşteptatul album <strong>COMA</strong>, va reuni deopotrivă piese deja cunoscute (<em>"Cel mai frumos loc de pe pam</em><em>â</em><em>nt"</em><em>, </em><em>"Document", "Chip", "Vezi", "Un semn</em>") şi cinci piese noi, pe care formaţia le descrie ca fiind o împletire între sensibilitate şi putere, între poetic şi masculin, poli prezenţi şi în logo-ul trupei, în mod simbolic, prin pana şi bâta care se întretaie.
<blockquote>"Este un album pe care și noi îl așteptăm de mult timp. Evenimentele din viața noastră au făcut să dureze atât de mult, dar ne bucurăm că imboldul pe care l-au dat oamenii din fața scenei din ultimii ani ne-a motivat să facem asta... este o poveste care continuă, merge mai departe. Povestea noastră de atâția ani cu bune și cu rele merge mai departe. Altfel văzut, orizontul este o linie de separație între înalt și adânc." spune Dan Costea.</blockquote>
<em><strong>"Orizont"</strong></em> va spune povestea <strong>COMA</strong>, va lega toate emoțiile din acești ani într-un fir de basm, într-o unitate necesară și așteptată.

Coperta albumului a fost creată de către <em>SADDO</em>, artist ilustrator şi muralist recunoscut atât pentru street art, zonă care l-a lansat, cât şi pentru colaborări cu galerii din Bucureşti, Viena, Berlin, Copenhaga, Stockholm, New York, Los Angeles, Montreal, Glasgow, Salvador.

Evenimentul de lansare a noului album <strong>COMA </strong>– <strong> <em>"Orizont"</em></strong> va avea loc <span style="text-decoration: underline;">sâmbătă, 26 noiembrie, la Arenele Romane</span>. <em>DJ Grobby Anne</em>, <strong>Unflicted, Tragic, RoadkillSoda, HVNDS</strong> &amp; <strong>Diamonds Are Forever</strong> sunt cei pe care ii veţi putea vedea în deschiderea concertului <strong>COMA.</strong>

Mai multe detalii despre evenimentul de lansare a albumului <em><strong>"Orizont"</strong></em><strong> </strong>puteţi găsi pe pagina dedicată de <a href="https://www.facebook.com/events/243258419366000/">Facebook</a>. Bilete sunt disponibile în reţeaua <a href="https://goo.gl/7SZryA">IaBilet</a> şi reţeaua <a href="https://goo.gl/Fe8Y4B">EventBook</a>.

<strong>COMA</strong> înseamnă:
Cătălin Chelemen - voce
Dan Costea - voce/ chitară
Răzvan Rădulescu (DJ Hefe) - scratches/ samples/ keys
Sorin Petrescu -  Chitară Bass
Răzvan Albu - Tobe
Matei Tibacu-Blendea – Chitară