<span style="text-decoration: underline;">Vineri, 11 decembrie 2015, în Club Question Mark (Bucureşti)</span>: <strong>Womb Of Maggots, Chaos Undivided, Crossbone </strong>şi <strong>Tanin</strong> la <em>Metal Under Moonlight 55</em>!

În urmă cu 12 ani <strong>Womb of Maggots</strong> deschideau concertul <em><strong>Ancient</strong></em> de la Timişoara. A fost primul contact cu publicul din România, trupa devenind în scurt timp una din cele mai iubite formaţii străine underground. Au concertat de nenumărate ori, atât sub numele <strong>Womb of Maggots</strong>, cât şi sub <em><strong>Inactive Messiah</strong></em>, trupa cu care au prins foarte multe turnee europene. În 2014 doi membri <em><strong>Inactive Messiah</strong></em> se desprind de trupă şi reformează <strong>Womb of Maggots</strong> cu vocalul original. Genul muzical se schimbă în death metal brutal, o serie nouă de piese fiind deja gata, pentru următorul lor album de studio.

Cu doar un an de activitate în spate, <strong>Chaos Undivided</strong> rupe barierele groove death metalului! Gata de a avea un cuvânt de spus pe scena metal, pentru <strong>Chaos Undivided</strong> a sosit timpul să spargă graniţele, concertul din Bucureşti fiind primul pe care îl vor susţine în afara Greciei!

<strong>Crossbone</strong> este o trupa tânăra, atât la propriu cât şi la figurat, dar care nu a trecut neobservată pe radarul niciunui thrasher local. Înfiinţaţi în octombrie 2012, aceşti băieţi talentaţi şi cu o admiraţie teribilă pentru thrash-ul old school, au avut un morman de concerte demne de luat în seama, împărţind scena cu trupe precum: <em><strong>Bio-Cancer, Chronoshere, Violentor</strong></em> şi mulţi alţii. Băieţii au deja la activ două materiale pe CD şi se pregătesc de primul lor videoclip.

Formaţie melodic death metal cu pasaje depresive, black şi old school, <strong>Tanin</strong> este una din cele mai tinere formaţii de gen, cu o ascensiune foarte rapidă în doar un an de activitate! Pe 11 decembrie vom avea live atât primul lor EP, <em><strong>"A New Journey"</strong></em>, cât şi câteva piese noi, în premieră live! <strong>Tanin</strong> experimentează foarte mult stilul death metal, implementând elemente atmosferice, unde agresivitatea devine apăsătoare şi reală iar agonia îţi penetrează creierul, senzaţia de contopire cu realitatea creată pe instrumente sustrăgându-te de la abordarea clasică a instrumentelor, a măsurilor clasice şi introducându-te într-o lume a demonilor şi a războaielor inutile. Vocea are o abordare aparte, punctând pasajele rapide pe chitară şi atmosfera creată de clapă, păstrând însă acel ritm constant pe care nu-l poţi controla. Preluat din mitologia etruscă, demonul <strong>Tanin</strong> este opţiunea ideală pentru a încălzi o seară memorabilă de decembrie.
<h4>Club Question Mark (Calea Victoriei nr. 48-50 - pasaj -, Bucureşti)</h4>
<ul>
	<li>Vineri 11 decembrie 2015, ora 20.00 (ora de la care se permite accesul publicului).</li>
	<li>Preţul biletului: 20 lei (în seara concertului, la intrare).</li>
</ul>
<em>Pe durata concertului sunt permise fotografiatul şi filmatul. Sunt interzise fumatul şi accesul cu băuturi aduse din afara clubului.</em>

<em>Precizare: acest concert este non-profit, toate încasările rezultate sunt folosite pentru organizarea evenimentului şi pentru plata cheltuielilor de deplasare a trupelor participante.</em>

Detalii: <a href="https://web.facebook.com/events/484086105093459" target="_blank">https://web.facebook.com/events/484086105093459</a>