<p>Aflat în Bucureşti pentru evenimentele organizate de Phoenix Entertainment, <strong>Mike Terrana</strong> a răspuns pozitiv invitaţiei <em><strong>DrumStage</strong></em> de a susţine <em><strong>Drum Clinic</strong></em> pe data de <span style="text-decoration: underline;">2 iulie 2015, în SilverChurch, începând cu ora 20</span>.</p> <p><img style="margin-bottom: 10px; margin-left: 10px; float: right;" src="images/afise/Mike-Terrana-2iulie.jpg" alt="Mike-Terrana-2iulie" width="312" height="442" />Artistul va prezenta, tehnici de coordonare mâna – picior, exerciţii de încălzire, viteză şi anduranţă, lucrul cu inginerul de sunet – live şi studio, tehnici de acordaj – live şi studio, întrebări şi răspunsuri, meet&amp;greet, sesiune de autografe.</p> <p>Mike Terrana are peste 34 ani de experienţă profesională în industria muzicală. A efectuat turnee în intreagă lume şi a înregistrat peste 100 albume şi peste 20 DVD live. Este un toboşar american, cu prezenţă principală în scenă hard rock. Prima lui experienţă profesională a avut loc în 1984 cu trupa <em><strong>Hanover Fist</strong></em>, după care a înregistrat şi a efectuat turnee cu diverşi artişti, interpretând variate stiluri muzicale în statul Western New York.</p> <p>Între 1987 – 1997, Terrana se mută în LA şi lucrează cu artişti precum <em><strong>Yngwie Malmsteen, Tony Macalpine, Steve Lukather (Toto), Jennifer Batten (Michael Jackson, Jeff Beck), Kuni </strong></em>și<em><strong>&nbsp;Beau Nasty</strong></em>.</p> <p>În 1997 se relochează în Europa, pentru început în Olanda (6 luni) apoi în Germania pentru următorii 8 ani. Lucrează cu trupe precum <em><strong>Gamma Ray, Rage, Axel Rudi Pell, Masterplan </strong></em>și<em><strong> Savage Circus</strong></em>. <br />În ultimii ani, <strong>Mike</strong> a devenit membru permanent de turneu pentru <em><strong>Tarja</strong></em> şi poate fi ascultat pe albumul artistei lansat în 2010 - <em><strong>“What Lies Beneath”</strong></em>.</p> <p><strong>Terrana</strong> lucrează la variate proiecte instrumentale în zona fusion şi prezintă “drum clinics” peste tot în lume, pentru endorserii săi.<br /><em><strong>“Sinfonica”</strong></em> este ultimul album solo marca <strong>Mike Terrana</strong> şi conţine 11 piese clasice celebre de muzică orchestrală, acompaniate de tobe.</p> <blockquote> <p>“Am încercat să-mi imaginez cum ar fi fost ca mari compozitori precum Mozart, Ceaikovski sau Rossini să fi avut la dispoziţie serviciile unui toboşar modern, pe care să-l includă în lucrările lor.<br />Am lucrat la acest proiect mai mult de 1 an. Nu a fost uşor să identific partituri clasice care să se preteze stilurilor modern de interpretare la tobe, aşa că a fost nevoie să aleg cu înţelepciune.<br />A fost cu adevărat un proiect ambiţios şi încântător, în special în privinţa procesului compoziţional pentru drum grooves&amp;fills la fiecare piesă.”</p> </blockquote> <p>Suport 20 lei.<br />Surprizele vor continua!</p>