<span style="text-decoration: underline;"><img class=" wp-image-3161 alignright" src="http://definite.ro/_development/wp-content/uploads/2016/02/NuVomCeda-mar-212x300.jpg" alt="#NuVomCeda-mar" width="418" height="592" />Miercuri, 2 martie, începând cu ora 20:00, Club Fabrica</span>, în colaborare cu <em>DinUmbra Events</em>, va invită la o seară thrash/heavy/power/speed, în cadrul căreia veţi asista la lansarea noului single <em>"#NuVomCeda"</em> al celor de la <strong>9.7 RICHTER</strong> şi veţi urmări o adevărată furtună de riffuri creată de cele patru trupe care vor împărţi scena.
Accesul publicului va fi gratuit şi se va face începând cu ora 19:00.

<strong>9.7 RICHTER</strong> este una dintre puţinele promotoare ale genului heavy metal modern din România, cu o abordare diversificată, un sunet adus la zi şi influenţe atât clasice, cât şi contemporane. Cel mai recent release discografic al trupei, albumul <em><strong>"GROUND ZERO"</strong></em>, lansat în 2014 sub egida <em>Universal Music România</em>, s-a bucurat de aprecieri pozitive din partea presei de specialitate, fiind ales <strong>"albumul anului"</strong> la <em><strong>Maximum Rock Awards 2014</strong></em>. În ultimii ani, <strong>9.7 RICHTER</strong> a împărţit scena cu unele dintre cele mai mari nume ale metalului internaţional: <em><strong>Judas Priest, Accept, Helloween, Testament</strong></em> şi <em><strong>Tim "Ripper" Owens</strong></em>.

Noul single, <em>"#NuVomCeda"</em>, este prima piesă în limba română din istoria trupei şi va fi interpretată live în premieră în cadrul concertului din data de 2 martie.

<strong>Damage Case</strong> se întorc şi anul acesta cu acelaşi devotament pentru Dirty Rock'N'Roll. Se pregăteşte primul material discografic ce va lua numele de <em><strong>“Rock'N'Roll Justice”,</strong></em> incluzând piese ca: <em>"Booze &amp; RNR Killing Squadron"</em> şi chiar <em>"Rock'N'Roll Justice"</em> albumul fiind un mix de rock'n'roll punk şi speed/thrash elemente în care se regăseşte sound-ul <strong>Damage Case</strong>. Pe 2 martie vom asculta pentru prima dată şi cea mai nouă piesă marca <strong>Damage Case</strong>: <em>“The Black Leather Division”</em>.

Într-un singur an de la formare <strong>Deathrattle</strong> au scos primul lor album, <em><strong>"Minutes Before Death"</strong></em>, o adevărată furtună de riffuri pe sonorităţi speed/thrash piperată cu exuberanţă şi energia tinerilor componenţi. <strong>Deathrattle</strong> face parte din noul val de formaţii de thrash metal româneşti ce aduc omagiu giganţilor genului într-o formă plină de forţă şi agresivitate. Este un nume care promite mult şi merită urmărit în viitor.

Prin îmbinarea riff-urilor agresive cu melodicitatea vocii, <strong>Rapture</strong> reuşeşte să creeze o atmosfera profundă, transmiţând totodată multă energie. Trupa s-a format în anul 2012, an în care a şi publicat pe Youtube un prim demo de 5 piese, intitulat <em><strong>"Prisoner"</strong></em> care ar putea constitui baza unei cariere muzicale extrem de productive.

<span style="text-decoration: underline;">Club Fabrica – Strada 11 Iunie nr. 50, Bucureşti.</span>
Pentru mai multe detalii, puteţi accesa pagina evenimentului: <a href="https://www.facebook.com/events/193015371051421" target="_blank">https://www.facebook.com/events/193015371051421</a>